Гипотиазид® – medu.uz – Дорилар ҳақида маълумотлар ўзбек тилида\nHome Йўриқномалар Гипотиазид®\nПрепаратни қабул қилишни бошлашдан олдин ушбу илова-варақани диққат билан ўқиб чиқинг. Агар Сизда қўшимча саволлар пайдо бўлса, даволовчи шифокорингиз билан маслаҳатлашинг. Ушбу препарат Сиз учун мўлжалланган. Уни бошқа шахсларга бериш мумкин эмас. Ҳатто агар уларнинг касаллик симптомлари Сизда кузатилаётганга ўхшаса ҳам, бу уларнинг соғлиғига зарар етказиши мумкин.\nУшбу илова-варақани сақлаб қўйинг. Сиз уни яна ўқиб чиқишингиз керак бўлиб қолиши мумкин.\nПрепаратнинг савдо номи: Гипотиазид®/ Hypothiazid®.\nТаъсир этувчи модда (ХПН): гидрохлоротиазид/hydrochlorothiazide\nГипотиазид® 25 мг 1 таблеткаси қуйидагиларни сақлайди:\nФаол модда – 25 мг гидрохлоротиазид.\nЁрдамчи моддалар: магний стеарати (Е470), тальк (Е553), желатин, маккажўхори крахмали, лактоза моногидрати.\nГипотиазид® 100 мг 1 таблеткаси қуйидагиларни сақлайди:\nФаол модда – 100 мг гидрохлоротиазид.\nТаърифи: оқ ёки деярли оқ рангли, ясси, бир томонида “Н” гравировкаси ва бошқа томонида рискали таблеткалар.\nФармакотерапевтик гуруҳи: Фаоллиги паст бўлган диуретиклар. Тиазидлар. Гидрохлортиазид.\nАТХ коди: С03АА03.\nГидрохлоротиазиднинг диуретик самараси учун биринчи навбатда дистал каналчаларда Na+ ва Cl– реабсорбциясини бевосита блокадасига боғлиқ. Унинг таъсири остида Na+ ва Cl– ни, бунинг натижасида сув, шунингдек калий ва магнийни чиқарилиши кучаяди. Гидрохлоротиазиднинг диуретик таъсири айланаётган плазма ҳажмини камайтиради, плазмадаги ренин фаоллигини оширади, альдостеронни чиқарилишини кучайтиради, бунинг натижасида сийдик билан калий ва бикарбонатларни чиқарилиши ошади ва зардобда калий миқдори камаяди.\nРенин-альдостерон тизимини ангитензин-II бошқаради, шунинг учун ангитензин-II рецепторларининг антагонистлари билан бирга қўллаш тиазид диуретик билан боғлиқ калийни чиқарилиши жараёнига тескари йўналиш бериши мумкин.\nПрепарат карбоангидразага кучсиз блокловчи таъсир кўрсатиши мумкин, шу тариқа бикарбонат секрециясини ўртача кучайтиради, бунда сийдик рН аҳамиятли даражадаги ўзагариши юз бермайди.\nГидрохлоротиазид ичга қабул қилингандан кейин яхши сўрилади, унинг диуретик ва натриуретик таъсири қабул қилингандан кейин 2 соат давомида намоён бўлади ва тахминан 4 соатдан кейин максимумга эришилади. Бу таъсир 6-12 соат давомида сақланади. Плазма оқсиллари билан боғланиши 40% ни ташкил қилади. Ўзгармаган шаклда, асосан буйраклар орқали чиқарилади. Буйрак фаолияти нормал бўлган пациентлар учун ярим чиқарилиш даври 6,4 соатни, ўртача даражадаги буйрак етишмовчилиги бўлган пациентлар учун – 11,5 соатни, креатинин клиренси минутига 30 мл дан кам бўлган оғир даражали буйрак етишмовчилиги бўлган пациентларда эса – 20,7 соатни ташкил қилади. Гидрохлоротиазид йўлдош тўсиғи орқали ўтади ва кам миқдорда кўкрак сутига ажралади.\nГипертензия (енгил шаклларда – монотерапия шаклида ҳам, бошқа антигипертензив препаратлар билан мажмуада ҳам).\nЮрак, жигар ёки буйрак этиологияли шишлар, предменструал шишлар, фармакотерапия билан кечувчи шишлар, масалан кортикостероидли.\nНефроген қандсиз диабетда, полиурияни камайтириш учун (парадоксал таъсири)\nГиперкальциурияни камайтириш учун қўлланади.\nДозалаш шахсий равишда танланиши керак ва шифокорнинг доимий назоратини талаб этилади. Даволаш жараёнида калий ва магнийни йўқотилишини кучайиши сабабли (зардобда калий миқдори 3,0 ммоль/л дан камайиши мумкин), калий ва магнийни ўрнини тўлдириш зарурати пайдо бўлади. Юрак етишмовчилиги, жигар фаолиятини бузилиши бўлган беморларда ёки дигиталис гликозидлари билан даволанаётган беморларда алоҳида эҳтиёткорликка риоя қилиш керак.\nТаблеткаларни овқатдан кейин қабул қилиш керак.\nАнтигипертензив восита сифатида: монотерапия шаклида ёки бошқа антигипертензив воситалар билан мажмуада одатдаги бошланғич суткалик дозаси бир марта 25-50 мг ни ташкил қилади. Баъзи беморларга монотерапия кўринишида ҳам, мажмуада ҳам 12,5 мг бошланғич доза етарли бўлади. Суткада 100 мг дан ошмайдиган минимал самарали дозани қўллаш керак. Агар Гипотиазид бошқа гипотензив препаратлар билан мажмуада қўлланса, артериал босимни (АБ) ҳаддан ташқари пасайишини олдини олиш мақсадида бошқа препаратнинг дозасини камайтириш зарурати пайдо бўлиши мумкин.\nГипотензив таъсири 3-4 кун давомида намоён бўлади, аммо, оптимал самарага эришиш учун 3-4 ҳафтагача муддат талаб этилиши мумкин. Даволаш тугаганидан кейин гипотензив самараси бир хафта давомида сақланади.\nШишларни даволашда препаратнинг одатдаги бошланғич дозаси суткада бир марта ёки икки кунда бир марта 25-100 мг ни ташкил қилади. Клиник реакцияга боғлиқ равишда доза 25-50 мг суткада бир марта ёки икки кунда бир мартагача пасайтирилиши керак. Айрим оғир ҳолатларда суткада 200 мг гача бошланғич доза талаб этилиши мумкин.\nМенструациядан олдинги шишларда одатдаги доза суткада 25 мг ни ташкил қилади ва симптомлар намоён бўлганидан бошлаб ҳайз бошлангунигача қўлланади.\nНефроген қандсиз диабетда 50-150 мг (бир неча қабулларда) одатдаги суткалик доза тавсия этилади.\nДозалар боланинг тана вазнидан келиб чиқиб аниқланади. Одатдаги педиатрик суткалик дозалар, тана вазнига 1-2 мг/кг ёки тана юзасининг квадрат метрига 30-60 мг, суткада бир марта буюрилади. 6 ёшдан 12 ёшгача бўлган болалар учун умумий суткалик доза – кунига 37,5-100 мг ни ташкил қилади.\nҚуйидаги таърифланган симптомларга ўхшаш симптомлар пайдо бўлса, илтимос, дарҳол шифокорга мурожаат этинг!\nҚуйида кўрсатилган нохуш реакцияларнинг тез-тезлиги қуйидаги изоҳни қўллаш орқали аниқланган: жуда тез-тез (≥1/10), тез-тез (≥1/100 – <1/10), тез-тез эмас (≥1/1000 – <1/100), кам (≥1/10000 – <1/1000), жуда кам (<1/10000), тез-тезлиги номаълум (мавжуд маълумотлар асосида аниқлаб бўлмайди)\nҚон яратиш тизими ва лимфатик тизими аъзолари томонидан касалликлар ва симптомлар\nжуда кам: лейкоцитопения, агранулоцитоз, тромбоцитопения, гемолитик анемия, апластик анемия.\nЛаборатор таҳлил натижалари\nгипокалиемия, гипонатриемия, гипомагниемия, гиперкальциемия, гипергликемия, гликозурия, гиперурикемия;\nюқори дозаларда қонда липидлар миқдори ошиши мумкин.\nЮрак касалликлари ва юрак томонидан симптомлар\nТез-тезлиги номаълум: аритмия, ортостатик гипотензия\nНерв тизими томонидан касалликлар ва симптомлар\nТез-тезлиги номаълум: бош айланиши, бош оғриғи, конвульсиялар, парестезия.\nТез-тезлиги номаълум: онгни чалкашиши, летаргия, таъсирчанлик, кайфиятни ўзгариши.\nКўриш аъзоси томонидан касалликлар ва симптомлар\nТез-тезлиги номаълум: кўришни вақтинчалик бузилиши, ксантопсия.\nОвқат-ҳазм қилиш тизими касалликлари ва симптомлари\nТез-тезлиги номаълум: оғизни қуриши, чанқоқлик ҳисси, кўнгил айниши, қусиш, сўлак безларини яллиғланиши, қабзият.\nЖигар ва сафро томонидан касалликлар ва симптомлар\nТез-тезлиги номаълум: сариқлик (жигар ички холестатик сариқлиги), панкреатит, холецистит.\nБуйрак ва сийдик чиқариш йўллари томонидан касалликлар ва симптомлар\nТез-тезлиги номаълум: буйрак етишмовчилиги, интерстициал нефрит.\nСкелет-мушак ва бириктирувчи тўқима томонидан касаллик ва симптомлар\nТез-тезлиги номаълум: мушак спазмлари ва оғриқ.\nМоддалар алмашинуви ва озиқланиш томонидан касаллик ва симптомлар\nгипохлоремик алкалоз, у жигар энцефалопатияси ва жигар комасини чақириши мумкин;\nгиперурикемия, у симптомсиз беморларда подагра хуружини чақириши мумкин;\nглюкозага толерантлик камайиши мумкин, у яширин диабетни клиник намоён бўлишини чақириши мумкин;\nҚон томир тизими томонидан касаллик ва симптомлар\nТез-тезлиги номаълум: васкулит, некрозланувчи ангиит.\nНафас тизими, кўкрак қафаси ва кўкс оралиғи томонидан касаллик ва симптомлар\nТез-тезлиги номаълум: респиратор дистресс, шу жумладан пневмонит ва ўпка шиши.\nИммун тизими томонидан касаллик ва симптомлар\nТез-тезлиги номаълум: анафилактик реакция, шок.\nТери ва тери ости тўқималари томонидан касаллик ва симптомлар\nТез-тезлиги номаълум: фотосезувчанлик, эшакеми, пурпура, токсик эпидермал некролиз, Стивенс-Джонсон синдроми.\nЖинсий аъзолар ва кўкрак безлари томонидан касаллик ва симптомлар\nТез-тезлиги номаълум: жинсий фаолиятни бузилишлари.\nУмумий симптомлар, юбориш жойидаги реакциялар:\nТез-тезлиги номаълум: кучли толиқиш.\nПрепаратга ёки бошқа сульфонамидларга юқори сезувчанлик.\nОғир даражали буйрак (креатинин клиренси минутига 30 мл дан кам) ёки жигар етишмовчилиги.\nДаволашга резистент гипокалиемия ёки гиперкальциемия.\nСимптоматик гиперурикемия (подагра).\nСиз қабул қилаётган, ҳатто вақти-вақти билан қабул қилаётган барча дори воситалари ҳақида албатта шифокорга хабар беринг.\nТиазид диуретиклар ва қуйидаги дори воситаларини бир вақтда қўлланганда ўзаро таъсири бўлиши мумкин.\nАлкоголь, барбитуратлар, наркотик воситалар ва антидепрессантлар:\nОртостатик гипотензияни кучайтириши мумкин.\nДиабетга қарши воситалар (перорал ва инсулин):\nТиазид билан даволаш глюкозага толерантликни камайтириши мумкин. Қанд миқдорини камайтирувчи препаратларнинг дозасини пасайтириш талаб этилиши мумкин. Гидрохлоротиазид билан боғлиқ бўлган буйракни функционал етишмовчилиги бўлиши мумкинлиги натижасида сут кислотали ацидоз хавфи сабабли метформинни эҳтиёткорлик билан қўллаш керак.\nБошқа антигипертензив воситалар:\nКолестирамин ва колестипол қатронлари:\nАнион алмашинувчи қатронлар мавжудлигида гидрохлортиазиднинг меъда-ичак йўлларидан сўрилиши ёмонлашади. Колестирамин ёки колестипол қатронларининг бир дозаси гидрохлортиазидни боғлайди ва меъда-ичак йўлларидан сўрилишини мувофиқ 85% ва 43% га камайтиради.\nПрессор аминлар (масалан, адреналин):\nЭҳтимол, прессор аминларнинг таъсири сусаяди, аммо уларни қўллаш мумкин бўлмаган миқдорда эмас.\nҚутибсизлантирмайдиган миорелаксантлар (масалан, тубокурарин):\nМиорелаксацияловчи таъсири кучайиши мумкин.\nСийдик ҳайдовчи воситалар литийнинг буйрак клиренсини камайтиради ва литийнинг токсик таъсири хавфини оширади. Уларни бир вақтда қўллаш тавсия этилмайди.\nПодаграни даволаш учун дори воситалари (пробенецид, сульфинпиразон ва аллопуринол):\nУрикозурик воситаларнинг дозасини тўғрилаш талаб этилиши мумкин, чунки гидрохлоротиазид зардобда сийдик кислотасининг миқдорини ошириши мумкин.\nПробеницид ёки сульфинпиразоннинг дозасини ошириш талаб этилиши мумкин.\nТиазидларни бир вақтда қўллаш аллопуринолга юқори сезувчанлик реакцияларининг тез-тезлигини ошириши мумкин.\nАнтихолинергик воситалар (масалан, атропин, бипериден):\nМеъда-ичак йўллари моторикасини ва меъдани бўшаш даражасини камайиши натижасида тиазид турдаги сийдик ҳайдовчи воситаларнинг биокираолиши ошади.\nЦитотоксик воситалар (масалан, циклофосфамид, метотрексат):\nТиазидлар цитотоксик дори воситаларини буйрак орқали чиқарилишини камайтириши ва уларнинг миелосупрессив таъсирини кучайтириши мумкин.\nСалицилатларнинг юқори дозалари қўлланган ҳолларда гидрохлоротиазид салицилатларнинг марказий нерв тизимига токсик самарасини кучайтириши мумкин.\nАйрим ҳолларда гидрохлоротиазид ва метилдопани бир вақтда қўллаш фонида гемолитик анемия ҳақида хабар берилган.\nЦиклоспорин билан бир вақтда қўлланганда гиперурикемияни ва подаграга ўхшаш асоратлар ривожланишини хавфини кучайтириши мумкин.\nТиазидлар томонидан чақирилган гипокалиемия ёки гипомагниемия дигиталис томонидан чақирилган аритмияларни ривожланишига олиб келиши мумкин.\nЗардобдаги калийнинг миқдорини ўзгариши таъсир қиладиган дори воситалари:\nАгар гидрохлоротиазид зардобдаги калийнинг миқдорини ўзгариши таъсир қиладиган дори воситалари (масалан, дигиталис гликозидлари ва аритмияга қарши воситалар), шунингдек “пируэт” турдаги тахикардияни (юрак қоринчалари тахикардияси) чақирувчи қуйидаги воситалар (шу жумладан, айрим аритмияга қарши воситалар) билан бир вақтда қўлланса, зардобда калий миқдорини мунтазам аниқлаш ва электрокардиограммани ёзиб бориш тавсия этилади, чунки гипокалиемия пируэт турдаги тахикардияни ривожланишига олиб келувчи омил ҳисобланади:\nIа синф аритмияга қарши воситалар (масалан, хинидин, гидрохинидин, дизопирамид);\nIII синф аритмияга қарши воситалар (масалан, амиодарон, соталол, дофетилид, ибутилид);\nбаъзи антипсихотик воситалар (масалан, тиоридазин, хлорпромазин, левомепромазин, трифлуоперазин, циамемазин, сульпирид, сультоприд, амисульприд, тиаприд, пимозид, галоперидол, дроперидол);\nбошқа дори воситалари (масалан, бепридил, цисаприд, дифеманил, вена ичига қўлланадиган эритромицин, галофантрин, мизоластин, пентамидин, терфенадин, вена ичига қўлланадиган винкамин).\nТиазид диуретиклари кальцийни чиқарилишини камайиши сабабли, зардобда кальций миқдорини оширади. Агар кальций ўрнини босувчи воситаларни буюриш зарурати бўлса, зардобда кальций миқдорини назорат қилиш ва унга мувофиқ кальций дозасини танлаш керак.\nДори воситалари ва лаборатория таҳлиллари орасидаги ўзаро таъсири:\nКальций метаболизмига таъсири натижасида тиазидлар қалқонсимон олди бези фаолиятининг таҳлиллари натижаларини ўзгартириши мумкин (Махсус кўрсатмалар бўлимига қаранг).\nСимптоматик гипонатриемия хавфи туфайли клиник ва биологик мониторинг зарур.\nЙод сақловчи контраст моддалар:\nСийдик ҳайдовчи воситалар чақирган сувсизланиш ҳолларида ўткир буйрак етишмовчилиги хавфи ортади, айниқса, йод сақловчи препаратларнинг юқори дозалари ишлатилса. Йодни қўллашдан олдин бемор организмида суюқлик ўрнини тўлдириш керак.\nАмфотерицин В (парентерал), кортикостероид воситалар, АКТГ ва рағбатлантирувчи сурги воситалари:\nГидрохлоротиазид электролит мувозанатини бузилишига, асосан гипокалиемия ривожланишига олиб келиши мумкин.\nГипотония ва сув-ишқор мувозанатини бузилиши\nБошқа антигипертензив препаратларни буюрилганда бўлгани каби, айрим беморларда гипотония симптомлари пайдо бўлиши мумкин. Ёндош ич кетиши ёки қусиш оқибатида бўлиши мумкин бўлган сув-туз мувозанатини бузилишларининг (масалан, айланаётган плазма хажми, гипонатриемия, гиперхлоремик алкалоз, гипомагниемия ёки гипокалиемия) клиник белгиларини аниқлаш мақсадида беморлар кузатув остида бўлиши керак. Бундай беморларда зардобда электролитлар миқдорини мунтазам аниқлаш керак. Шишлари бўлган беморларда илиқ об-ҳавода дилюцион гипонатриемия бўлиши мумкин.\nМетаболик ва эндокрин самаралар\nТиазид билан даволаш глюкозага толерантликни пасайтириши мумкин. Антидиабетик воситалар, шу жумладан инсулиннинг дозасини ўзгартириш талаб этилиши мумкин (Дориларнинг ўзаро таъсири бўлимига қаранг). Тиазид билан даволаш вақтида яширин қандли диабетни манифестацияси бўлиши мумкин.\nТиазидлар буйрак томонидан кальцийни чиқарилишини камайтириши, шунингдек зардобда кальцийнинг концентрациясини вақтинчалик бироз ошишини чақириши мумкин. Яққол гиперкальциемия яширин гиперпаратиреодизмнинг белгиси бўлиши мумкин.\nҚалқонсимон олди безини текширишни бошлашдан олдин тиазидларни қўллашни тўхтатиш керак.\nХолестерин ва триглицеридлар миқдорини ошишини тиазидлар билан даволаш билан боғлаш мумкин (диуретик таъсири).\nАйрим беморларда тиазид билан даволаш гиперурикемия ва (ёки) подаграни чақириши мумкин.\nЖигар фаолиятини бузилиши ҳоллари ёки жигарнинг декомпенсацияланган касаллиги бўлган беморларда тиазидларни эҳтиёткорлик билан қўллаш керак, чунки тиазидлар жигар ички холестазни чақириши мумкин, сув-туз мувозанатининг жуда кичик ўзгаришлари эса жигар комасини келтириб чиқариши мумкин.\nОғир даражали жигар етишмовчилиги бўлган беморларда гипотиазидни қўллаш мумкин эмас (Қўллаш мумкин бўлмаган ҳолатлар бўлимига қаранг).\nТиазидлар билан даволанаётган беморларда анамнезида аллергия ёки бронхиал астма мавжудлигида ҳам, беморлар илгари бундай касалликлар билан хасталанмаган ҳолларда ҳам юқори сезувчанлик реакциялари ривожланиши мумкин. Тизимли қизил югурик кечишини ёмонлашиши ва тиазидларни қўллаш вақтида патологик жараённи фаоллашиши ҳақида хабар берилган.\nҚуйидаги лаборатор таҳлилларнинг кўрсаткичларига таъсир қилиши мумкин:\nПлазмадаги оқсиллар билан боғланган йоднинг миқдорини камайтириши мумкин;\nҚалқонсимон олди бези фаолиятининг лаборатор таҳлилларини ўтказишдан олдин гипотиазид билан даволашни тўхтатиш керак;\nЗардобда эркин билирубин концентрациясини ошириши мумкин.\nЛактозани ўзлаштираолмаслик ҳолларида Гипотиазиднинг 25 мг таблеткаси 63 мг лактоза моногидрати, Гипотиазиднинг 100 мг таблеткаси эса – 39 мг лактоза моногидрати сақлашини эътиборга олиш керак.\nКам учрайдиган туғма галактозани ўзлаштираолмаслик, Лаппа лактаза етишмовчилиги ёки глюкоза ва галактоза мальабсорбцияси бўлган ҳолларда препаратни қўллаш мумкин эмас.\nГидрохлоротиазидни ҳомиладорлик вақтида, айниқса биринчи уч ойликда қўллаш тажрибаси чекланган. Ҳайвонларда ўтказилган тадқиқотлардан олинган маълумотлар\nГидрохлоротиазид йўлдош тўсиғи орқали ўтади. Агар гидрохлоротиазидни ҳомиладорликнинг иккинчи ва учинчи уч ойлиги қўлланса, у (ўзининг фармакологик таъсири натижасида) фетоплацентар перфузияни бузиши ва ҳомила ёки янги туғилган чақалоқда сариқлик, электролит мувозанатни бузилиши ва тромбоцитопенияни чақириши мумкин.\nҲомиладорликда гидрохлоротиазидни шишлар, гипертензия ёки преэклампсияни даволаш учун қўллаш мумкин эмас, чунки касалликка ижобий таъсири ўрнига у плазма миқдорини камайиши хавфи ва бачадон ва йўлдошни қон билан таъминланишини бузилиш хавфини оширади.\nҲомиладор аёлларда эссенциал гипертензияни, бошқа даволашни қўллаб бўлмайдиган кам ҳоллардан ташқари ҳолларда гидрохлортиазидни қўллаш мумкин эмас.\nГидрохлоротиазид таблеткаларини ҳомиладорлик вақтида қўллаш мумкин эмас – уларни фақат яхши асосланган ҳоллардагина қўллаш мумкин.\nГидрохлоротиазид кўкрак сутига киради; уни эмизиш вақтида қўллаш мумкин эмас. Агар уни қўллаш зарурати бўлса, эмизишни тўхтатиш керак (Қўллаш мумкин бўлмаган ҳолатлар бўлимига қаранг).\nТранспорт воситаларини ёки бошқа механизмларни бошқариш қобилиятига таъсири\nПрепаратни қўллашнинг бошланғич даврида – бу даврнинг давомийлиги шахсий равишда аниқланади – автомобилни бошқариш ва юқори диққатни талаб этувчи ишларни бажариш тақиқланади. Кейинчалик таъқиқ даражаси шахсий равишда аниқланиши керак.\nДори воситасининг дозаси ошириб юборилганда дарҳол шифокорга ёки шошилинч тиббий ёрдам бўлимига мурожаат этинг!\nГидрохлоротиазид билан заҳарланишнинг энг сезиларли белгиси бўлиб, қуйидаги белгилар ва симптомларда намоён бўлувчи суюқлик ва электролитларни ўткир йўқотилиши ҳисобланади:\nЮрак-қон томир: тахикардия, гипотензия, шок.\nНейро-мушак: ҳолсизлик, онгни чалкашиши, бош айланиши ва мушак спазми, парестезия, онгни бузилиши, чарчоқлик.\nМеъда-ичак: кўнгил айниши, қусиш, чанқоқлик.\nБуйрак: полиурия, олигурия ёки анурия.\nЛаборатор кўрсаткичлар: гипокалиемия, гипонатриемия, гипохлоремия, алкалоз, қонда азот миқдорини ошиши (айниқса буйрак етишмовчилиги бўлган беморларда).\nДозани ошириб юборилишини даволаш: Гидрохлоротиазид билан заҳарланишда специфик антидоти йўқ.\nҚусишни чақириш, меъдани ювиш препаратни чиқариш усуллари бўлиши мумкин. Фаоллаштирилган кўмирни қабул қилиб, препаратни сўрилишини камайтириш мумкин. Гипотензия ёки шок ҳолатларида айланиб юрадиган плазма ҳажми ва электролитлар (калий, натрий, магний) ўрнини тўлдириш керак.\nСув-электролит мувозанати (айниқса зардобда калий миқдори) ва буйрак фаолиятини нормал кўрсаткичларгача эришгунча кузатиш керак.\n20 таблеткадан ПВХ/Ал блистерда.\n1 блистердан қўллаш бўйича йўриқномаси билан картон қутида.


Катта бўғма илон халқаро гольф-турнирнинг ўтказилишига халақит берди\n19:34 / 22.10.2016\nФото: PGA TOUR/Twitter\nМалайзияда PGA Tour ташкилоти томонидан ўтказилаётган гольф бўйича CIMB Classic халқаро мусобақасини майдонда 2 метрлик бўғма илон пайдо бўлгани сабабли тўхтатишга тўғри келди. Бу ҳақдаги маълумот ташкилотнинг твиттерида пайдо бўлди.\nБундан ташқари, PGA Tour ходимлари твиттерда бу илоннинг суратини чоп этишди ва унга ҳазиломуз изоҳ қолдиришди.\n"Майли. Энди бошқа жойда ўйнасак керак", деб айтилган хабарда.\n21 октябрь бу минтақада жойлашган баъзи давлатларда Судралиб юрувчилар ҳақида билим куни сифатида нишонланади. Бу кунда маҳаллий аҳолига турли судралиб юрувчи жонзотлар ҳақида маълумот берилади. Мусобақа ташкилотчилари илоннинг гольф майдонида айнан шу куни пайдо бўлишида рамзий маъно кўришди.\nУкраинада Малайзия лайнерини уриб туширган «Бук» Россияга тегишли бўлгани аниқланди


Оилани ажрашишга қадар сақлаб қолса бўладими? - Zamin.uz\n06:31 / 23.10.2018\n«Оилани ажрашишга қадар сақлаб қолиш мумкин эди», - деб ҳисоблайди Сирдарё вилоятида яшаётган, айни пайтда турмушидан ажрашган фуқароларнинг 37,3 фоизлик қисми.\nЎзбекистон Республикаси Вазирлар Маҳкамаси ҳузуридаги «Оила» илмий-амалий тадқиқот маркази олиб борган тадқиқотларга кўра, турмушидан ажрашган аксарият фуқароларнинг ҳам фикри шундай: оилани сақлаб қолишнинг имконияти ҳамиша бўлган. Шунга қарамай, никоҳдан ажрашишлар сони камаймаяпти. Нега ёш келин-куёвнинг арзимаган сабабларга кўра ҳаёт йўллари айро кетмоқда?\n2018 йилнинг илк ойларидан матбуотда пайдо бўлган ахборотларни таҳлил қилсак, тўй-ҳашамлар, тантана ва маросимларни ихчамлаштириш масаласи энг кўп муҳокама этилган мавзу экани аён бўлади. Ташаббус олий мақом минбардан - шахсан Президент томонидан илгари сурилган бир пайтда, барча матбуот ва жамоатчилик фаоллари бу «иллат» қай йўл билан шаклланиб қолганига эмас, балки унга қарши кураш зарурлигига урғу бераверишди. Аммо натижа қониқарсиздек. Масалан, Сенат аъзоларининг фикрича, «ҳар ким бу масалани онгли равишда идрок этиб, англаб олиши зарур».\nТўй-ҳашам оила ажрашишининг бир томондаги омили, деб билсак-да, «Оила» маркази ўтказган тадқиқотда бошқа омиллар ҳам юзага чиқди. Мисол учун, 2017 йилда нисбатан кам сонли аҳоли истиқомат қилувчи Сирдарё вилоятида қайд этилган ажрашишлар сони (1095та) бошқа барча вилоятларда кузатилган статистикадан ҳам юқори бўлган. Шунингдек, вилоят «умри» 4 ёшга тўлмаган оилаларнинг ажрашиб кетиши билан ҳам «пешқадам». Бу фақат битта вилоятда ҳавола этилаётган, балки «қўрқинчли рақамлар» деб атармиз, аммо уларнинг пайдо бўлишига нима(лар) сабаб бўлмоқда?\nСўнгги 3 йил ичида оиласидан ажрашган жуфтликлардан сўралганда, уларнинг 22,5 фоизи ўзаро тушунмовчилик туфайли оиласи бузилганини тан олган, қўпол қилиб айтганда, ёш жуфтликлар ўзларининг оила қуриш учун анча «хом» бўлгани-ю, турмушнинг «мушт»ига туриб беролмаганини очиқ тан олди. Марказ мутахассислари олиб борган сўровномаларда 15,6 фоиз жуфтлик бефарзандлик оилавий ришталарнинг узилишига сабаб бўлганини кўрсатди. Шунингдек, 15 фоиз респондентлар ёш оиланинг ҳаётига яқин қариндошларнинг фаол аралашуви, ташқи таъсир салбий натижа кўрсатганини айтса, 11 фоизи ичкиликбозлик ва гиёҳвандлик барчасига нуқта қўйганини афсус-надомат ила таъкидлайди. Ўтказилган сўровларда оилалар барбод бўлишига оғир дардга мубтало бўлиш ё жисмоний зўрлик ўтказиш сабаб бўлганини мос равишда 4,6 ва 4 фоиз респодентлар қайд этишган.\nДемак, оилалар инқирозида «тушунмовчиликлар» етакчилик қилмоқда. Албатта, бу турмушнинг илк давриданоқ ажрашиб кетган жуфтликларнинг жавобидан хулоса қилинди.\nМутахассислар нима дейди? Масалан, бефарзандлик ва озодликдан маҳрум бўлиш ҳолати инобатга олинмаса, ажрашиб кетишга мойил ёшлар оилавий ҳаёт асосларини яхши англамайди, мустақил ҳаётга тайёр эмас ва уларнинг аксарияти ўзаро қариндош саналади. Натижада оилада барқарорлик йўқолади, молиявий шароит ёмонлашади, низолар кўпайиб, турар жой билан боғлиқ муаммо юзага келади. Респондентларнинг 45 фоизи турмуш ўртоғининг яқин қариндоши уларнинг оилавий ишларига аралашмаганда ёки оила шахсий турар жойга эга бўлганида ажрашиш юз бермасди, деб ҳисоблайди.\nМаълумотларга кўра, 61,2 фоиз ажрашган оиланинг кичик аъзоси аллақачон дунё юзини кўрган. Ота-онанинг муросасиз ихтилофлари туфайли ер юзида тирик етимлар сони яна ортди. Боланинг ўз вақтида таълим ва тарбия топиб, ҳаётда ўз ўрнига эга бўлиши, тиббий муолажа, ижтимоий ҳимоя ва кўплаб реал масалалар очиқ қолади. Сўровномада иштирок этганларнинг 14,5 фоизи иқтисодий етишмовчилик туфайли оиланинг барбод бўлганини тан олган бўлса, ажрашишдан сўнг, улар фарзандининг «порлоқ келажаги»ни қандай таъминлаб беради? Алимент орқалими?\nҲатто, бефарзандлик туфайли ажрашиб кетганини тан олган жуфтликлар ҳам кейинги саволлар олдида ожиз қолмоқда. Масалан, шифокор кўригида бўлганми, даволанишга ҳаракат қилганми, турмушга қадар тиббий кўрикдан ўтганми, энг асосий масала – қариндошлар ўртасида боғланган оилавий риштанинг эртанги мевасидан хабардормиди?\n«Оилалардаги турли ечилмай қолган муаммолар илдиз отиб, ўта оғир бир дарднинг кўпайиб кетишига олиб келмоқда. Бу бепуштлик хасталиги бўлиб, ҳозир мамлакатимиз миқёсида бу касалликка чалинганлар сони 200 минг нафардан ошиб кетди. Яна кўплаб хасталиклар сабаби ҳам айнан оиладаги шахслараро муносабатларнинг ўзаро номутаносиблиги оқибатидир. Оиладаги вазият ва эр-хотиннинг ёшига қараб, аёлда туғуруқ ёши ва фарзанд кўриш оралиғи тўғри белгиланиши зарур», - дейди Республика репродуктив саломатлик маркази директори, профессор Маҳмуда Каттахўжаева.\nАжрашишларнинг асл замирида бир масала ётибди: оилага тайёргарлик ҳолати қониқарли эмас. Қизларни эрта турмушга бериш, уларни оилага тайёрлашдан кўра муҳим вазифага айланган. Йигитларга уйланиш масъулият ва қадрият эмас, балки шунчаки мажбурият каби кўриняпти. Жинсий алоқа ҳақида гапириш уят бўлган жамиятда бу нарсалар ҳақида мактабда ҳам, коллежда ҳам таълим берилмайди. Қарабсизки, биринчи қониқарсиз натижанинг ўзидаёқ, ёш оила эгалари турмушидан воз кечишни ўйлайди. Молиявий мустақилликка эга бўлиш ва турар жой муаммоси пайдо бўлган оилалар бундай қайғуларни икки баробар тортади.\nХотин-қизлар қўмитаси, Ёшлар иттифоқи, маҳаллий ҳокимликлар, фуқароларнинг ўзини ўзи бошқариш органлари... Шу каби барча ташкилотлар ваколатига кирувчи вазифалар қайтарилса-да, оила масаласида аниқ ва ягона манзара пайдо бўлмаган. «Ёш оилаларга яратилган имконият» ўз «булоғи»да қуриб қоляпти ё у ҳақда етарли маълумот овоза қилинмаган. Шу туфайли, ажрашган жуфтликларнинг 45 фоизи оилавий низолардан сўнг, юқорида номи таъкидланган ташкилотлардан ҳеч қандай кўмак олмаганини билдирган. Оилани сақлаб қолиш учун бажарилган саъй-ҳаракатлар эса қуруқ суҳбатлар билан чекланмоқда. Айрим ҳолларда, яраштирмоқчи бўлган комиссия аъзоларининг бу масалада уқуви етишмайди, анъанавий гаплардан қутулолмаган. Бу ишнинг уддасидан чиққан тақдирда ҳам комиссия ўз ишидан манфаатдор эмас.\nЖенева шаҳрида бўлиб ўтган ICPD25+ анжуманида иштирок этган Витгенштейн маркази асосчиси, австриялик демограф Вольфганг Лутцнинг таъкидлашича, оила қуриш тасодифий ҳодиса эмас.\n«Агар ўхшатиш зарур бўлса, узоқда кўриниб турган тўсиқни айланиб ўтиш, бирга қадам ташлаш ва йўл танлаш лозим. Кўринган тўсиқни била туриб, унга қарши бориш, «балки, яқинлашсам, туйнук топилиб қолар, балки сакраб ўтиш имконияти пайдо бўлар» каби ғоя билан ҳаракатланиш ижобий натижани бермайди», дейди профессор оилани режалаштириш муҳимлиги ҳақида гапириб.\nЎзбекистонда эса ҳанузгача оилани режалаштириш каби миллий дастур мавжуд эмас, унинг салбий ва ижобий томонлари эса энди ўрганилмоқда. 2012-2016 йилларда республика бўйича ажрашишлар сони ўсиши 58 фоизни ташкил қилган. Бироқ, биргина жавоб барчани умидлантиради: 37,3 фоиз ўзбекистонлик оиласини сақлаб қолиш учун ҳар доим имкон борлигига ишонади. Бу эса оила институтини мустаҳкамлаш борасидаги ишларни изчил давом эттириб, илмий ва амалий ёндашув асосида оилаларга кириб боришга ундайди.\nШунинг учун, Шавкат Мирзиёевнинг 2018 йил 2 февралдаги фармони билан Вазирлар Маҳкамаси ҳузурида «Оила» илмий-амалий тадқиқот маркази ташкил этилиб, унинг Қорақалпоғистон Республикаси, Тошкент шаҳар ва вилоятлар бошқармалари, барча туман (шаҳар) бўлимлари фаолияти йўлга қўйилди. Марказ зиммасига ниҳоятда масъулиятли – Ўзбекистонда оила институти соҳасида ягона давлат сиёсатини олиб бориш ва мувофиқлаштириш вазифаси юклатилди.\n12-12-2018, 21:44, Ҳаёт тарзи\n12-02-2018, 23:20, Ҳаёт тарзи\n22-02-2017, 11:09, Ҳаёт тарзи\nЯнгиликлар » Ҳаёт тарзи » Оилани ажрашишга қадар сақлаб қолса бўладими?


Дунёнинг айрим бурчакларида каптар боқиш ва картошка сақлаш, пушти шим кийиш ва сақич чайнаш, қорли одам ясаш ва комикслар ўқишга оид тақиқлар мавжуд. Турли мамлакатларнинг ғайриодатий ва қизиқарли қонунлари бизнинг рукнимизда.\nМисол учун Италия дунё мамлакатлари орасида кулгили тақиқлари бўйича етакчи ҳисобланади. Улардан энг машҳурларидан бири - Aвлиё Марк майдонида каптарларни боқиш тақиқланади. Сабаби оддий: қушлар ёдгорликларни бузишади ва касаллик тарқатади деб ҳисобланади. Жарима қарийб 600 доллар. Венеция ва Флоренцияда ҳам каптарларни нон ушоғи билан боқиш тақиқланади, маҳаллий ҳокимият тарихий жабҳаларни қадрлайди.\nҚизиғи шундаки, Италиянинг бошқа шаҳарларида ҳам қонун ижод қилиш жараёни авжида. Эраклида қумли қасрлар қуриш мумкин эмас, гўёки бу қирғоқ бўйлаб юрганларга халақит берар экан. Венеция пляжларида чиғаноқларни йиғиш тақиқланади (жарима - 25 дан 250 еврогача). Каприда ёғоч пойабзал кийишга рухсат берилмайди, чунки улар баланд овоз чиқарар экан. Эболида эса машинада бўса олаётганингизни кўриб қолишса, 500 евро жарима тўлашингиз керак.\n(Aммо, бу бемаънилик Дубай ва Индонезияда бўса олишни солиштирганда ҳеч нарса эмас, сабаби у ерда сиз нафақат жарима, балки ўзингизнинг эркинлигингизни ҳам тўлашингиз мумкин).


“Бизнинг сиёсий таъсиримиз – нефть”. Совет Иттифоқи нима учун қулади? | Qalampir.uz\n“Бизнинг сиёсий таъсиримиз – нефть”. Совет Иттифоқи нима учун қулади?\nТаҳлил\t21 Февраль 21:52 19704\n1991 йил февраль ойида нефть нархи кескин тушиб кетди. Совет раҳбарлари ҳайратда қолди: Москва ва Вашингтон ўртасидаги муносабатлар яхшиланди, Совуқ уруш тарихга айланмоқда. Товар бозорларини манипуляция қилиш ва бир-бирининг иқтисодиётига путур етказиш учун ҳеч қандай сабаб йўқ. Аммо, айнан мана шу омил “ўлим”га олиб келди. Режалаштирилган иқтисодиёт бузилиб, Совет Иттифоқи қулади.\n“Нефть нархи Худодан”\n“Нефть нархи Худодан”, деб ҳазил қиларди Совет амалдорлари. Бу ҳақда СССР тадқиқотчиси Стивен Коткин “Предотвращенный Армагеддон” китобида ёзади. Дарҳақиқат, иқтисодчилар қандай башорат қилишларидан қатъи назар, “қора олтин” нархи кўпинча олдиндан айтиб бўлмайдиган воқеаларга боғлиқ эди.\nМасалан, саксонинчи ва тўқсонинчи йилларнинг бошларида Brent маркали нефтнинг бир баррели 18 долларга тенг эди. Режалаштирилган иқтисодиёт зўрға ушлаб турилди, иттифоқ республикалари эса умумий дефицитдан шикоят қилди.\n1985 йилда Михаил Горбачёв томонидан бошланган ислоҳотлар цикли – қайта қуриш арафасида нефть нархи 32 доллардан 10 долларга тушди. Валюта дефицити шароитида мамлакатни янгилаш қийин бўлиб қолдИ. Польша ва Болтиқбўйи давлатларига энергия манбалари экспортини камайтириш керак эди.\n“Биз аввало ўз халқимизга ғамхўрлик қилишимиз керак. Иттифоқчиларга нефтни жаҳон нархларидан беш-олти баравар арзонроқ нархларда етказиб бериш хаёлимизга ҳам келмасин”, деганди Горбачёв ғазабланиб.\nШунингдек, собиқ Президентдан қуйидагича иқтибослар ҳам мавжуд:\n“Бизнинг Польша, Латвия, Литва ва Эстониядаги таъсиримиз 90 фоиз нефтга асосланган. Мафкура ва совет қўшинлари бу мамлакатларга деярли таъсир қилмайди”.\nЭкспорт тикланди, аммо бу ёрдам бермади. 90-йилларнинг бошларида Болтиқбўйи давлатлари Иттифоқдан чиқишини эълон қилди. Кавказда ҳам суверенитет ҳақида ўйлашни бошлади.\n“Қора олтин”га интилиш\nНефть бозоридаги беқарорликни кўпинча Саудия Арабистони қўзғатган. Дастлаб 1985 йилда, кейин 1991 йилда Ар-Риёд ишлаб чиқаришни кескин оширди, бу эса энергия манбаларининг нархларини пасайишига олиб келди. Саудияликлар ўз ҳаракатларини ОПEК давлатлари томонидан имзоланган шартномаларга риоя қилмаслик билан изоҳлади: улар гўёки насосларни кўпайтирган ва араблар кам даромад олаётган эди.\nЭкспортчилар ўртасидаги зиддиятлар фақат сиёсат билан чегараланмаган, аммо сиёсат доимо орага аралашган. Совуқ уруш биринчи навбатда нефть бозоридаги вазиятни белгиловчи барометр вазифасини бажарган.\nМасалан, 1979 йилда Совет Иттифоқининг Афғонистонга бостириб кириши Форс кўрфази монархияларида шов-шувга сабаб бўлди. Саудия Арабистони очиқ мужоҳидлар томонига ўтди, уларни қурол ва пул билан таъминлади. Аммо Москвада қасос олишидан қўрқиш пайдо бўлди. Саудияликлар ядровий қудратли давлатга қарши якка тура олмади, шунинг учун улар АҚШга мурожаат қилди.\n“Америкаликларнинг Яқин Шарққа бўлган қизиқиши доимо “қора олтин”га қаратилган эди. Оқ уй ҳанузгача энергия ташиш йўлларининг узилишини хавфсизликка таҳдид деб билади. Ар-Риёд ёрдам сўраган заҳоти Вашингтон бунга жавоб берди. Арабларнинг қўллаб-қувватлаши нефтнинг арзон нархларини ваъда қилди, Бу айниқса, Қўшма Штатларни ўзига тортди”, дейди Яқин Шарқ бўйича мутахассис Руслан Мамедов.\nВашингтон туширилган нархлар Совет иқтисодиётида муаммоларга олиб келишини тушунган. Аммо зарарнинг кўлами маълум эмас эди. 1991 йилгача Ғарб разведка хизматлари ҳисоботларда “Совет Иттифоқида иқтисодий инқирозга оид аломатлар йўқ” дея таъкидлаб келди.\nСаҳна ортидаги Америка\nМахфий хизмат бўйича маслаҳатчи Ричард Пипес социализмни нефть бозорларининг қулаши ҳисобига силкитишни таклиф қилди.\n“Совет иқтисодиётининг нефть нархлари конъюнктурасига боғлиқлиги аниқ. Энергия бозоридаги беқарорлик социалистик мамлакатлар ҳаётини жиддий равишда мураккаблаштиради”, деб ёзади у ўзининг ”Коммунизм” китобидаги эслатмаларида.\nМарказий разведка бошқармаси раҳбари Уильям Кейси, рақибларнинг иқтисодий қудратига путур етказишга масъул бўлган. У Пипеснинг ғояларига шубҳа билан қараган, аммо бу таклиф барибир Президент эътиборига ҳавола этилган. Бу ҳақда АҚШнинг қирқинчи Президенти Роналд Рейганнинг кундалиги ва Оқ Уйнинг 1981 йил 26 мартдаги брифингида қайд этилган.\n“Етмишинчи йиллардан бошлаб Советлар халқаро савдога тобора қарам бўлиб қолди. Дунё бозорига дон ва нефть экспорти социалистик бюджетни тўлдиришнинг асосий манбалари ҳисобланади”, деб ёзади Рейган.\nПрезидент бундай баҳслардан ҳайратда қолди. Унга режали иқтисодиёт ёпиқ, жаҳон савдосидан мустақил бўлиб туюлди. Москванинг қуролланиш учун сарфлаган маблағларини ҳисобга олган ҳолда, Рейган Советларга ҳеч қандай хавф туғдирилмаслигига шубҳа қилмади.\n1982 йил ноябрда Америка раҳбари Миллий хавфсизлик бўйича директивани имзолади. Махсус хизматларга Совет иқтисодиётини заифлаштириш бўйича кўрсатма берилди. Аммо Иттифоқнинг қулаши ҳақида гап йўқ эди. Вашингтонда ҳеч ким бунинг иложи борлигига ишонмаган.\nЯқин Шарқдаги штормлар\nНефть нархига таъсир қилувчи учинчи омил ҳам мавжуд эди. 1991 йилда Саддам Хусейн Қувайтга бостириб кирди ва “қора олтин” нархи кўтарилди. Форс кўрфазидаги можаро энергия бозорида беқарорликни келтириб чиқарди.\n1980 йилларда дунёдаги энг йирик энергия таъминотчилари – Ироқ ва Эрон ўзаро кураш олиб борди. Америкаликлар Теҳроннинг таъсирига путур етказиш умидида Хусейнга ёрдам берди. Можаро иккала мамлакат иқтисодиётини ёмонлаштирди ва Бағдод ташқи шериклар билан ҳисоб-китобларини тўлашига тўғри келди.\nИроқ раҳбари қарзларни тўлашни талаб қилди. Эрон билан уруш деярли ўн йил давом этди. Ҳусейн бу Оятуллоҳ режимини арабларга ва америкаликларнинг минтақадаги асосий иттифоқчиси Исроилга ҳужум қилишдан қайтаришини таъкидлади. Аммо унинг далиллари рад этилди. Кейинчалик у бюджет даромадларини ошириш ва нархларнинг кўтарилиши сабабли кредитларни тўлаш учун ишлаб чиқариш квотасини пасайтиришни сўради. Ва яна рад этилди.\nХусейн қўшни Кувайтни нефть ўғирлашда айблади ва у билан урушга киришди. АҚШ Ироққа қарши чиқди. Араб монархиялари ва Ғарб иттифоқчиларининг кўмаги билан Форс кўрфазида “Чўл бўрони” операцияси бошланди.\n“Нефть нархи тушиб кетди ва Совет Иттифоқи бундан азият чекди. Аммо тўқсонинчи йилларда Совуқ уруш тугади. Москва Вашингтон билан алоқаларни ўрнатди ва “Чўл бўрони” операциясига қарши чиқмади. Америкаликлар учун ҳозирда Яқин Шарқда кимнинг хўжайин эканлигини кўрсатиш муҳим эди. Натижада, нефть нархининг пасайиши уларнинг қўлида ўйнади, аммо Иттифоқнинг позицияси ёмонлашди” дейди Мамедов.\n“Чўл бўрони” операцияси ўртасида Евгений Примаков Яқин Шарқ мамлакатлари раҳбарлари билан учрашди. Кувайт амири унга Хуссейннинг Эрон-Ироқ уруши пайтида ёрдами учун “миннатдор эмаслиги” ҳақида шикоят қилди.\nИроқ раҳбари Кувайтнинг босиб олинишини Примаковга “Ғарбнинг фитнаси”, дея тушунтирди.\n“Қувайт Саудия Арабистони билан келишувга биноан АҚШ босими остида нефть нархини кескин пасайтиришга қарор қилганида, мен жим туролмадим”, дея тушунтирган Хусейн.\nЙиғилиб қолган муаммолар\nБироқ, Ғарб СССРнинг қулаши учун котировкаларни туширди, деб аниқ айтмаслик керак. Аксарият тарихчи ва иқтисодчилар бир неча ўн йиллар давомида Совет иқтисодиётида муаммолар тўпланиб келган деган фикрга қўшилади. Ёқилғи бозорининг қулаши фақатгина Иттифоқ қулашига туртки бўлган, холос.\n“Иттифоқнинг дунё миқёсидаги нисбий фаровонлиги ва эксклюзив таъсири петродоллар учун сотиб олинди. Совет Иттифоқи ўсиб бораётган шаҳарларни озиқ-овқат билан таъминлай олмагани сабабли улар озиқ-овқат олиб кирди. Катта маблағ танклар ва ракеталарни сотиб олишга сарфланди”, дейди энергетика хавфсизлиги бўйича мутахассис Михаил Оверченко.\nРоссиялик иқтисодчи, тўқсонинчи йилларнинг бошларида Россия ҳукумати раисининг ўринбосари Егор Гайдар нутқлари ва китобларида “Совет тизимининг кутилмаган қулаши самарасиз сиёсий ва иқтисодий тузилиш натижасидир”, дея бир неча бор таъкидлаган. У тез-тез СССРнинг қулаши халқаро ҳийла-найрангларнинг натижаси деб ҳисоблаганларни танқид қилган.\n“Агар биз ушбу позицияни эгалласак, 1980 йилларнинг охири ва 1990 йилларнинг бошларида мамлакатимизда содир бўлган воқеани изоҳлаш қийин эмас. Биз Россияда ўз муаммоларини чет эл фитналари билан боғлашнинг узоқ анъана борлигини ҳам ҳисобга олишимиз керак”, дейди Гайдар.\nҒарб раҳбарлари ва иқтисодчилар Совет иқтисодиётининг қудратига ишонгани учун танқид қилинган. Уни қутқариш учун Горбачёв Европа ва Қўшма Штатларга кредит олиш учун мурожаат қилди, аммо улар унинг илтимосларини жиддий қабул қилмади. Ажратилган маблағ етарли эмас эди. 1991 йилнинг декабрида СССР қулади.\nНефть нархининг қулаши 1990 йиллардан бошлаб содир бўлган. Бунинг оқибатлари куч-қудрати энергия таъминотига боғлиқ бўлган давлатларнинг сиёсати ва иқтисодиётига оғриқли таъсир кўрсатди.\n31 Июль 13:36 49845\n31 Июль 18:28 28239\n02 Август 13:59 23634\n31 Июль 12:18 19238\n01 Август 21:20 17792


“Реал”да порлаган юлдуз Мессининг энг катта хатосини айтди » Футбол янгиликлари 2021\nGoal24.uz » Европа жамоалари » Испания » “Реал”да порлаган юлдуз Мессининг энг катта хатосини айтди\n“Реал”да порлаган юлдуз Мессининг энг катта хатосини айтди\nМесси энди жим турмайди. Лео можаро бўйича бор ҳақиқатни айтди!\nЛео тажрибасизлик қилиб қўйди\nЎз даврида “Реал”нинг энг ишонган футболчиси бўлган Уго Санчес “Барселона” этакчиси Лионел Мессининг хатосини айтди.\n- Месси кетишини эълон қилган вақтда ҳам унинг “Барселона”да қолишдан бошқа варианти йўқ эди. Унинг отаси ва юристлари расмий ҳужжат айланмасига хизмат қилувчи бюрофаксни юборишига йўл қўймслиги керак эди. Бу иш Мессининг клубдаги обрўсини тўкиб қўйди.\nМесси учун 700 миллион эвро тўлашга тайёр жамоа бўлмагани учун юрофакс масаласи футболчига ортиқча бош оғриқ бўлди. Агар у ўзи айтганидек, йил давомида жамоадан кетиш ҳақида ўйлаган бўлса, тинчгина белгиланган муддатда клуб раҳбариятини бундан расман огоҳлантириши кифоя эди. Шундагина, Лео “Барселона”дан ҳеч қандай муаммосиз кетган бўларди, - деди Уго Санчес.\nКлубни тарк эта олмаган аргентиналик ҳужумчи энди янги мавсум охиригача “Барселона”да тўп суришга мажбур бўлади.\nМесси исён қилишда давом этмоқда, «Сити» унинг тақдимотига тайёрланмоқда. Сўнгги тафсилотлар\nМесси вс «Барселона». Иш судгача борадими?\nМессининг «Барселона»даги “қурбонлари”\nМесси вс «Барселона»: мухлислар оёққа турди, «Сити» трансферга ишора қилди. Сўнгги тафсилотлар\n"Фиорентина" Влаҳовичга оринбосар ҳужумчи топди.\nРангник Майкл Керрикнинг тақдирини ҳал қиладими?\nРасман: Клублар ўртасидаги жаҳон чемпионати Япониядан БААга кўчирилди.\n"Манчестер Юнайтед" - "Янг Бойз" ўйини қолдирилиши мумкин.\n"Олтин тўп"ни ким олади?\nДембеле вакиллари франсиялик футболчини "Олтин тўп"нинг потенциал ғолиби сифатида Барселонада олишини исташмоқда.\nМоурино "Рома"да "Барселона" футболчисини кўрмоқчи.\nРасман: Ралф Рангник - "Манчестер Юнайтед"нинг янги бош мураббийи.\nРалф Рангник - "Манчестер Юнайтед"нинг вақтинчалик бош мураббийи.\n"Валенсия" га "Вулверхемптон" футболчиси керак.\nСерхи Роберто Англия ва Италиядан таклифлар бор.\n"Рома" "Рейнжерс" вингери билан шартнома имзоламоқчи.\n"Нюкасл" "Бёрнли" футболчиси билан шартнома имзоламоқчи.\nМемфис "Барселона"ни тарк этмоқчими?\n"Барселона" Серхио Бускецга ўринбосар топди.\n"Атлетико" "ПСЖ" футболчисига қизиқиш билдирмоқда.\n"Арсенал"га "Лилл" футболчиси керак.\n"Манчестер Сити" ва "Барселона" “Аякс” футболчиси учун курашмоқда.\n"Барселона" Дембелега ўринбосар футболчи топди.\nАПЛ 15-туридан ўрин олган рамзий терма жамоа тузилди.\n"Oltin to‘p" uchun da’vogarlar ro‘yxati yangilandi 77\nВИДЕО "Барcелона" 2021 йилдаги иккита энг яхши трансферлар билан футбол оламини ларзага келтирмоқда 14\n"Ривер Плейт" ҳужумчиси Алваресега 10 та клуб қизиқиш билдирмоқда.\nЭвропада футболчига талаб катта.\nКарлос Вела учун Европадан таклиф.\nКарлос Вела Лос-Анжелес ФC футболчиси сифатида ўзининг сўнгги бир ярим ойини кутмоқда ва 1 январ\nЭриксен тез орада "Аякс"га қайтиши мумкин\nАмстердам клуби ярим ҳимоячи хизматига қизиқиш билдирмоқда.\n"Интер Маями" қишки бозорда Серхио Рамосни сотиб олмоқчи\nСерхио Рамос ҳали ПСЖ сафида дебют ўтказа олмади ва андалусиялик футболчи ҳамон жароҳатлар билан\nМЛС икки гранд клуби Антуан Гризманн билан шартнома имзолаш учун курашмоқда.\nМЛС ўзининг ажойиб ривожланишини давом эттирмоқда ва "Интер Маями" томонидан киритилган кучли


Бошида “Рома” учун омадсиз кўринган 37-тур, барча ўйинлар ўтказилганидан кейин жуда муваффақиятли бўлиб чиқди.\nЖозе Моуриньо шогирдлари ўз майдонида чемпионат аутсайдери “Венеция”ни енга олмаганидан кейин Европа лигасига чиқиш имконияти худди шу мақсад учун курашаётган жамоаларга боғлиқ бўлиб қолганди.\n“Венеция”га қарши баҳсда Элдор Шомуродов жамоасига бир очко олиб берди ва умумий баллар сони 60 тага етди. Омадни қарангки, Европа лигасининг икки йўлланмасини Рим клуби билан талашаётгар учта жамоа ҳам очко йўқотди.\nРимликлардан битта юқорида турган “Лацио” сафарда “Ювентус” билан дуранг ўйнаб, 63 очко билан бешинчи ўринда қолди. “Рома”ни таъқиб этаётган ва бир очко км жамғарган “Фиорентина” ва “Аталанта” пойтахт клубидан ўзиб кетишни уддалай олмади. “Аталанта” меҳмонда чемпионликка бир қадам қолган “Милан”га 2:0 ҳисобида ютқазганини тушиниш мумкин. Лекин “Фиорентина”нинг мусобақа жадвалининг қуйи қисмида жойлашган “Сампдория”га 1:4 ҳисобида мағлуб бўлгани кутилмаган ҳолат.\nХуллас, сўнгги 38-тур олдидан ҳаммаси “Рома”нинг ўзига боғлиқ бўлиб турибди. Жозе Моуриньо шогирдлари Туринда “Торино”га қарши бўладиган баҳсда ғалаба қозонса, Европа лигаси йўлланмасини нақд қилади.\nАслида, одатга кўра, сўнгги тур баҳслари бир пайтда ўтказилиши керак эди. Лекин Рим клуби А Серия раҳбариятидан жамоа 25 май куни Конференциялар лигаси финалида Албаниянинг Тирана шаҳрида Нидерландиянинг “Фейеноорд” жамоасига қарши оғир ўйин ўтказишини инобатга олиб, чемпионат ўйини вақтини олдинроққа суришни сўради.\nЛига раҳбарияти Европа миқёсидаги халқаро турнирда финалга чиққан ягона Италия клубининг талабини қўллаб-қувватлади. Натижада “Торино”га қарши ўйин икки кун олдинга сурилиб, 20 майга кўчирилди.\nЖозе Моуриньо бошчилигидаги мураббийлар штаби ўйиндан уч кун олдин тайёргарликни бошлаб юборди.\nCorriere dello Sport нашрининг хабар беришича, португалиялик мутахассис Конференциялар лигаси финалига пухта тайёргарлик кўриш учун “Торино” билан бўладиган ўйинда бир неча етакчи ўйинчиларга дам берадиган бўлди.\nЧунки, Моуриньо “Рома”даги биринчи совринини қўлга киритиш учун Тиранадаги финалга тўлиқ жанговар таркиб билан бормоқчи.\nИталия футболига ихтисослашган яна бир нашр – footballnews24.it сайтининг маълумотига кўра, Моуриньо жамоа сардори Лоренцо Пеллегрини ва ҳимоячилар етакчиси Крис Смоллингни Туриндаги ўйинга жалб қилмайди. Улар 25 май куни асосий фигурага айланиши керак.\nЁш ўйинчи Никола Залевски ўрнига бошланғич таркибдан Леонардо Спинаццола ўрин олиши кутиляпти.\nКейинги ўйинларда римликларнинг асосий тўпурари Тэмми Абрахамнинг толиқиб қолаётгани сезилаётган эди. Мураббийлар штаби унга ҳам дам беришни режалаштиргани айтилмоқда.\nМанбаларнинг таъкидлашича,”Торино”га қарши тўқнашувда ҳужум марказида Элдор Шомуродов тўп тепиши режалаштирмоқда. Олдинги чизиқда унга Николо Дзаьоло ва Феликс Афена-Гьян ёрдам беради.\nРимликлар Туриндан ғалаба билан қайтса, Европа лигаси йўлланмасини нақд қилади. Агар бу миссия хшамай қолса, Шомуродов жамоасида яна бир имконият бўлади. Чунки УЕФА қоидасига кўра, Конференциялар лигасида ғолиб чиққан жамоага келаси мавсумда Европа лигасида қатнашиш ҳуқуқи берилади.\nШундай экан, Элдор Шомуродовда ўзи учун кутилган даражада омадли чиқмаган мавсумни муваффақиятли даврга айлантириб юбориш имконияти бор.\nАввало Элдорга ундан сўнг эса Ромага омад тилайман


Артур Шопенгауер (1788-1860; Германия) | www.ziyouz.uz\nБош саҳифа Жаҳон насри онлайн антологияси Артур Шопенгауер (1788-1860; Германия)\nРубрика: Артур Шопенгауер (1788-1860; Германия)\nНемис файласуфи Артур Шопенгауер (Arthur Schopenhauer) ўзига тўқ Дантсиг савдогарининг оиласида дунёга келди. Савдо, табобат, сўнг фалсафадан сабоқ олди. Берлин университетида доцент бўлиб дарс берди.\nАйтишларича, у ўзбилармонлик билан буюклиги тан олинган Гегел билан баравар соатларда ўз дарсини ўтаверди. Аммо талабалар Гегелни хуш кўришарди. Бундан хафсаласи пир бўлган Артур Франкфуртга кетишга мажбур бўлди ва ўша ерда ижод қилиб, ижоди намуналарини тинмай кўрикларга жўнатиб турди. Аммо уни тан олишмади. Фақат ўлимидан сўнг, 19-асрнинг етмишинчи йилларига келиб, унинг номи кўз кўриб қулоқ эшитмаган даражада шуҳрат қозонди.\nАсрнинг сўнгги ўттиз йили давомида у Овруподаги энг ўқимишли немис муаллифига айланди. Уни ўқишар, у ҳақда гимназистдан телеграфистгача ҳамма гапирарди. Тўғри, бу унча-мунча жанжалли шуҳрат эди. Унга ёпиштирмаган ёрлиқлар қолмади: “иррационализм”, “волюнтаризм”, “пессимизм”, “мизантропия”, “аёлларга нафратли”, “атеизм” ва ҳоказо “…изм”лар, ва айтиш керакки, бу даъволарнинг аксарияти асосли эди.\nАртур Шопенгауэр. Ҳаёт сабоқлари\nКўрилаётган мавзуни иложи борича қисқароқ ифодалашга ҳаракат қилдим, акс ҳолда, турмуш қоидалари ҳақида барча замон мутафаккирлари томонидан айтилган фикрларни такрорлашга тўғри келарди. Шунга қарамасдан, фикрларимиз бир жойдан чиққанда уларни эслатиб ўтишни лозим топдим. Қолаверса, қамров кенгайиб кетган тақдирда уларни тартибга давоми…\nРукнларАртур Шопенгауер (1788-1860; Германия)\nАртур Шопенгауэр. Ҳаёт, инсон, изтироб\nОнгсизликнинг зулматли тунидан уйғониб, ҳаётга қадам қўйган ирода ўзини шахс, индивидиум сифатида аллақандай чексиз ва чегарасиз оламда, қаерларгадир интилаётган, изтироб чекаётган, адашиб юрган сон-саноқсиз индивидиумлар орасида кўриб, худди оғир уйқудан уйғонгандек қўрқиб, саросимага тушади ва тезроқ орқага – онгсизликка қайтгиси давоми…\nАртур Шопенгауэр. Аёллар ҳақида\nАгар аёллар бўлмаса биз ўз ҳаётимизнинг дастлабки лаҳзаларида ёрдамдан, кейинроқ лаззатлардан, энг сўнггида эса овунчоғимиздан маҳрум бўлар эдик, деган эди бир фаранг олими. Менимча, аёлларни ҳақиқатан ҳам бундан ошириб мақташнинг иложи йўқ. Аёлнинг қадди-қоматиёқ унинг на руҳий, ва на кетмон давоми…


Янги қурилаётган уй-жой комплекслари орасида қурувчи компаниялар ҳисобидан қўшимча мактаб ҳам қуриб берилади — Review.uz\nҲар бир янги қуриладиган хонадонга тахминан 1,5 ўқувчи ўрнини ҳисобини олиб, давлат мактаби қуриб бериш керак бўлади. Шунда тижорат мақсадларида 1000 та квартирали комплекс қурилса, 1500 ўринли давлат мактаби ҳам қуриб топширилади – Шерзод Шерматов.\nЯнги қурилаётган уй-жой комплекслари орасида қурувчи компаниялар ҳисобидан қўшимча мактаб ҳам қуриб бериладиган бўлди. Бу ҳақда Халқ таълими вазири Шерзод Шерматов маълум қилган.\n“Ўтган йили Мирзо Улуғбек туманидаги Темур Малик ва Дўрмон йўллари кесишмасидаги уй-жой комплексларига Президентимиз ташрифлари вақтида янги комплексга мактаб зарурлиги сабабли, қурувчи компания томонидан давлат мактаби ҳам қуриб бериладиган бўлган эди. Ҳозирги кунда эса янги 990 ўринли замонавий мактаб битмоқда.\nБир томондан, бошида қурувчи компаниянинг харажатлари кўпайгандек кўринсада, келгусида компания ушбу уйлардаги аҳоли яхши мактабга яёв чиқа олишини инобатга олиб янги квартираларини бошқа жойдаги квартираларга нисбатан яхшироқ нархга сота олади ва харажатларини қоплаб кетади.\nБу эса, ўз навбатида мактабларга ажратилаётган инвестиция дастуридаги мавжуд маблағлар доирасида узоқроқ ҳудудлардаги кўпроқ мактабларни капитал таъмирлашга имконият беради. Чунки вилоят марказида 1 та янги мактаб қуришга кетадиган харажат ҳисобига туманларда камида 10-15 та мактабни зўр қилиб капитал таъмирласа бўлади.\nОАВ ва жамоатчилик вакиллари ушбу яхши тажрибани бемалол жойига бориб кўриб, қурувчи ва девелопер компаниялар орасида кенгроқ тарқатиб, жойлардаги бошқа янги қурилишларда ҳам назоратга олишга ёрдам беришса, нур устига аъло нур бўлар эди”, дейди вазир Шерзод Шерматов ўз баёнотида.\nЯнги қурилаётган уй-жой


Игор Шквирин «Турон»да иш бошлади - EFFECT.UZ\nИшончли манбаларнинг хабар беришича, Яйпаннинг «Турон» клубини полшалик Богуслав Баниак бошқариб келаётган эди. Маълум бўлишича, «Турон» клубига янги мураббий тайинланган. Эндиликда «Турон» бош мураббийи этиб Игор Шквирин тайинланди.\n«Турон» бош мураббийи этиб тайинланган Игор Шквирин айни пайтгача АГМК клубида селекционер мураббий сифатида фаолият юритиб келаётган эди.\nМаълумот учун, айни пайтда «Турон» Coca Cola Суперлигаси турнир жадвалида 10 турдан сўнг 3 дуранг ва 7 мағлубият қайд этган Яйпанликлар жамоаси сўнгги ўринда бормоқда.\nTeglar:АГМК, Игор Шквирин, Турон


Саудия Арабистонидаги порахўрликда айбланган шаҳзодалар озодликни пулга сотиб ола бошлашди… » Ўзбекистон янгиликлари – Zamin.uz\nСаудия Арабистонидаги порахўрликда айбланган шаҳзодалар озодликни пулга сотиб ола бошлашди…\nШу ҳақда Саудиядаги бир қатор нашрлар маълумот берган. Қолаверса, қиролдан кейин мамлакат тахтига асосий меросхўр ҳисобланмиш шаҳзода Муҳаммад ибн Салмон Аль Сауд ҳам “The New York Times” нашри мухбирига берган интервьюсида шу масалага алоҳида тўхталиб ўтди.\nУнинг айтишича, шаҳзодаларга нисбатан қўлланган жазо мамлакат ичкарисида авж олган коррупция жиноятларига барҳам беришдан иборат холос. Ҳеч ким шаҳзодаларни турмада сақлаб фойда ҳам топмайди. Шу сабабли уларга озодликни пулга сотиб олиш учун имкон берилди. Натижада айбдорларнинг бир қисми бу имкониятдан фойдаланди. Қолганлари эса ҳозирча айбдор эмаслигини судда исботлаш ниятида яшамоқда.\nАммо улар ҳам айбдор эмаслигини исботлай олишмайди. Негаки, уларга қарши керагидан ортиқроқ далиллар тўплаб бўлинган. Имкониятдан тўғри фойдаланган шаҳзодалар озод этилди. Улардан тушган маблағ жами 100 миллиард долларни ташкил этди.\nЯнгиликлар » Дунё » Саудия Арабистонидаги порахўрликда айбланган шаҳзодалар озодликни пулга сотиб ола бошлашди…\n19:55 Саудия Арабистонида пора эвазига озодлик таклиф этилди\n11:35 Саудияда шаҳзодаларнинг қўлга олиниши тахт учун кураш билан боғлиқми?\n11:02 Беш юлдузли меҳмонхона саудиялик шаҳзодалар учун қамоқхонага айланди\n09:10 Саудия Арабистони 11 нафар шаҳзода ва 4 нафар вазирни ҳибсга олди\n23:23 Саудия Арабистони қироли чиқарган фармонлар дунё аҳлини ҳайратдан ёқа ушлашга мажбур этмоқда…


Тадбиркорликни қўллаб-қувватлаш — пандемия салбий оқибатларининг олдини олиш механизми\nБугун барчамиз дунёда коронавирус пайдо бўлиши инсоният саломатлиги учун хавф туғдираётгани ва кўплаб мамлакатларнинг иқтисодиёти ва бизнесига жиддий таъсир кўрсатаётганига гувоҳ бўлиб турибмиз. Экспертларнинг фикрича, туризм, авиация сектори, автомобиль саноати, ноозиқ-овқат маҳсулотлари савдоси каби соҳалар бундан энг кўп зарар кўради.\nМамлакатимиз ҳақида гап борар экан, жорий йилнинг март ойидан бошлаб, асосий савдо шерикларимиз ҳисобланган давлатларда коронавирус пандемиясига қарши курашиш бўйича чораларнинг кучайтирилиши, нефть нархи ва талаб пасайиши натижасида иқтисодий ўсиш ва фаоллик кўрсаткичлари пасайиши кузатилмоқда. Биринчи ярим йилликда Ўзбекистон экспорти тахминан беш баробарга камайганини таъкидлаб ўтган бўлардик.\nИқтисодий фаолликнинг пасайиши, биринчи навбатда, банк тизими орқали амалга ошириладиган транзакциялар сонида акс этди. Хусусан, 2020 йил март ойида банклараро тўлов тизими орқали амалга оширилган транзакциялар сони ўтган йилнинг шу даврига нисбатан 6 фоизга камайди. Ўзбекистон Республикаси товар-хом ашё биржасида келишувлар сезиларли даражада камайди.\nИқтисодиётда кредитлаш фаоллигининг пасайиши тенденцияси кузатилмоқда. 2020 йил январ-апрель ойларида тижорат банклари томонидан ажратилган кредитлар қолдиқларининг иқтисодиётда ўсиши суръати ўтган йилнинг шу даврига нисбатан 3,5 фоиз бандига секинлашиб, 7 фоизни ташкил этди. Карантин чоралари аҳоли даромадларига ҳам таъсир кўрсатмай қолмади. Ўз навбатида, иқтисодий фаолликнинг пасайиши ва аҳоли даромадларининг камайиши ички талаб сезиларли даражада пасайишига олиб келмоқда. Буни энг зарур товарлар гуруҳига кирмайдиган товар ва хизматларга бўлган талабнинг камайиши бевосита кўрсатиб турибди.\nПандемия шароитида амалга оширилаётган ишлар самарадорлиги ошиши хусусида сўз юритиб, шуни алоҳида таъкидлардикки, мамлакатимизда тадбиркорликни қўллаб-қувватлаш карантин чоралари жорий қилиниши салбий оқибатларининг иқтисодиётга таъсирини олдини олиш механизмига айланди. Хусусан, Ўзбекистонда бизнес учун солиқ ва бошқа имтиёзлар кўзда тутилган, жумладан, кредитлар тўловини ва солиқлар ажратмаларини кечиктириш учун жарималар бекор қилинди. 2020 йил 1 июлдан 2020 йил 31 декабрга қадар умумий овқатланиш корхоналари ва биноларни ижарага беришга ихтисослашган корхоналар айланмадан олинадиган солиқни тўлашдан озод этилади.\nБундан ташқари, 2021 йил 1 июлга қадар умумий овқатланиш корхоналарга истеъмолчиларга овқатланиш хизматларини кўрсатиш учун ўзларига туташ бўш ер участкаларида енгил конструкцияларни бепул жойлаштириш ва қуриш ҳуқуқини берувчи тартиб ўрнатилмоқда.\nВаколатли органларга аудиторлар, риэлторлар, баҳоловчилар, актуарийлар, аптека ва уларнинг филиаллари мудирлари, туристик ташкилотларнинг ишчилари ва гидлар (экскурсоводлар), хорижий тилларга ўқитувчиларнинг 2020 йил 1 мартда тугайдиган малакавий сертификатлари муддатини навбатдаги малакавий имтиҳонларни ўтказиш санасига қадар узайтириш бўйича топшириқ берилди.\nТуризм соҳаси ҳам алоҳида қўллаб-қувватланмоқда. Туристик ва меҳмонхона фаолияти билан шуғулланувчи тадбиркорлар жорий йил якунига қадар ер ва мол-мулк солиқларини тўлашдан озод этилди. Карантин даврида ўз фаолиятини тўхтатишга мажбур бўлган якка тартибдаги тадбиркорларга даромад солиғи ва ижтимоий солиқни ҳисоблаш тўхтатилди. Ушбу имтиёз қарийб 150 минг якка тартибдаги тадбиркорга катта кўмак бўлади.\nТушуми ўтган ойдагига нисбатан 50 фоизга камайган кичик бизнес субъектларига айланмадан олинадиган солиқ, ер солиғи, мулк солиғи, ижтимоий солиқ ва сув солиғини тўлаш муддати жорий йил 1 октябрга қадар кечиктирилди. Тадбиркорлар бу имтиёзлардан солиқ идорасини уйдан туриб хабардор қилиши мумкин. 2020 йил 1 апрелдан бошлаб юридик шахсларнинг табиий газ ва электр энергияси учун олдиндан тўлов мажбурияти амалдаги 100 фоиздан 30 фоизга туширилди.\nТадбиркорлик фаолиятини қўллаб-қувватлаш жамғармаси томонидан ёрдам бериш кўлами янада кенгайди. Кредит ставкаси 28 фоизгача бўлганда ҳам унинг 12 фоизини давлат қопламоқда. Бир тадбиркорнинг фақатгина битта лойиҳасига кафиллик бериш бўйича чеклов ҳам бекор қилинди. Интизомли ва ишончли тадбиркорларга кредитнинг 75 фоизига жамғарма кафиллик бермоқда (илгари 50 фоиз). Кафиллик суммасининг юқори чегараси ҳам 8 миллиард сўмдан 10 миллиард сўмга оширилди.\nҚийин аҳволдаги корхоналар, якка тартибдаги тадбиркорлар ва аҳолининг 12 триллион сўмлик кредит мажбурияти муддати узайтирилди. Шунингдек, қишлоқларда кўплаб янги иш ўринларини яратиб, энди ривожланаётган пахта-тўқимачилик кластерларини молиявий қўллаб-қувватлаш бўйича ҳам алоҳида қарор имзоланди. Улар 2019 йилда пахта етиштириш учун олган кредитларини қайтариш муддати 1 октябргача узайтирилди.\n2020 йил июлдан ўзини ўзи банд қилган фуқаролар шуғулланиши мумкин бўлган фаолият турлари сони 67 гача кўпайтирилди. Солиқ кодексининг 369-моддасига мувофиқ, ўзини ўзи банд қилган шахсларнинг меҳнат фаолияти натижасида олинган даромадлари жисмоний шахслар жами даромадлари таркибига киритилмайди. Шу тариқа, ўзини ўзи банд қилган шахслар жисмоний шахслардан олинадиган солиқни тўламайди. Вазирлар Маҳкамаси қарорига мувофиқ, ўзини ўзи банд қилган шахсларга вақтинчалик меҳнат гувоҳномаларини бериш бекор қилинди.\nЎзбекистонда коронавирус тарқалишига қарши кўрилаётган бу ва бошқа чоралардан кўриниб турибдики, мамлакатда амалга оширилаётган ислоҳотларнинг асосий мақсади — инсон, унинг ҳаёти, эҳтиёжлари ва манфаатлари бўлиб қолмоқда. Муҳими, давлатимиз раҳбари бошчилигида Ватанимиз халқи, давлат идоралари, фуқаролик жамият институтлари COVID-19 устидан ғалаба қозониш мақсадида бирлашганига бугун ҳаммамиз гувоҳ бўлиб турибмиз.


Рўйхатдан ўтмаганмисиз – демак қонун доирасида эмассиз\nРФ ПРЕЗИДЕНТИНИНГ 791-СОНЛИ ФАРМОНИ\nРўйхатдан ўтмаганмисиз – демак қонун доирасида эмассиз.\nЭслатиб ўтамиз, 15 мартдан бошлаб COVID-19 пандемияси пайтида мигрантларнинг Россияда бўлишини тартибга солувчи ва рухсатномаларни расмийлаштириш ва расмийлаштиришда енгиллик яратиб берувчи Президентнинг 791-сонли фармони Қирғизистон фуқароларига татбиқ этилмайди.\nШу сабабли, агарда сизнинг Россияда рўйхатдан ўтган вақтингиз якунланаётган бўлса ёки ҳаттоки ушбу муддат ўтиб кетган бўлса, шошилинч равишда ушбу ҳужжатнинг амал қилиш муддатини узайтириш билан шуғулланинг!\nРўйхатдан ўтмасангиз Россия Федерациясидан чиқариб юборилишингиз мумкин.\nШуни ҳам унутмангки, агар рўйхатдан ўтиш муддати якунланган бўлса, кредит ололмайсиз.\nАгар сизда бирон бир савол туғилса, 8 (800) 550-57-57 телефон рақами орқали исталган вақтда маслаҳат олишингиз мумкин. Қўнғироқ бепул.


Бухорода 5 нафар ҳокимга ҳайфсан берилди, 2 нафар ҳоким жаримага тортилди\n23:51 / 02.10.2021\nБухоро вилояти ҳокимининг фармойишига биноан, 5та туман ҳокимига ҳайфсан интизомий жазоси берилди, 2та туман ҳокими эса иш ҳақининг 20 фоиз миқдорида жарима тўлайдиган бўлди. Улар фуқароларнинг мурожаатлари билан ишлашдаги сусткашлиги учун жазоланди.\nФармойишда таъкидланишича, вилоят, туман ва шаҳарлар ҳокимликларида Ўзбекистон Республикасининг “Жисмоний ва юридик шахсларнинг мурожаатлари тўғрисида”ги қонуни талабларига риоя этилмаслик ҳолатларига йўл қўйилганлиги қайд этилган.\nЖумладан, масъул ходимларнинг қонунчилик ҳужжатлари талабларидан етарли даражада хабардор эмаслиги, ҳокимликларда мурожаатлар билан ишлашда қонунчилик талабларига риоя қилинмаслиги ва нотўғри маълумотлар тақдим қилиш ҳолатларининг мавжудлиги, фуқаролар ҳокимлар қабулига кира олмай, уларнинг қабулини ташкил қилиб беришни сўраб давлат раҳбарига мурожаат қилаётгани, бундай сўровларнинг ҳам аксарият ҳолларда эътиборсиз қолдирилаётгани, мурожаатлар вилоят ҳокимлиги томонидан кўриб чиқиш учун устидан шикоят қилинган мансабдор шахсга юборилаётгани, мурожаатлар билан ишлашга ва муаммоларни ҳал этишга бундай ёндашув аҳолининг ҳақли эътирозларига сабаб бўлаётгани ҳолатлари кузатилган.\nШунингдек, 2021 йилнинг 17 сентябрь куни вилоят ҳокимининг Бухоро шаҳрида ўтказган сайёр қабулида туман ва шаҳарлар ҳокимлари, секторлар раҳбарлари томонидан фуқаролар мурожаатларига эътиборсизлик билан қараётганликлари ўз тасдиғини топган.\nФармойишга кўра, вилоят ҳокими ўринбосарлари, туман ва шаҳарлар ҳокимларининг фуқароларнинг мурожаатлари билан ишлаш борасидаги фаолияти қониқарсиз деб топилган.\nФуқароларнинг мурожаатлари билан ишлашга эътиборсизлик билан қарагани учун қуйидагиларга ҳайфсан интизомий жазоси қўлланган:\nҚоровулбозор тумани ҳокими А.Остонов;\nВобкент тумани ҳокими Ф.Умаров;\nКогон тумани ҳокими М.Эсанов;\nПешку тумани ҳокими В.Қаҳҳоров;\nБухоро тумани ҳокими Х.Жўраев.\nБундан ташқари, Жондор тумани ҳокими С.Ҳикматов ва Шофиркон тумани ҳокими Ш.Ҳакимовга ойлик иш ҳақининг 20 фоизи миқдорида жарима қўлланилган.\nБухоро шаҳри ҳокими Ж.Носиров эса қаттиқ огоҳлантирилган.\n14:02 / 23.10.2021\n“Ўз вақтида болаларимнинг ўқишига жиддий эътибор берганимдан фахрланаман” — 8 фарзандни ўқитган Муҳаббат ая ҳикояси\n11:43 / 12.10.2021\nСаҳрода илм беллашуви: тақдирлаш Бўронтепада, пуллар дипломатда, Gentra'лар эгасини кутмоқда


Абитуриентлардан ОТМга ҳужжатлар 16 июндан бошлаб қабул қилинади - Zamin.uz\n17:27 / 14.06.2018\nЎзбекистон Республикаси президенти Шавкат Мирзиёевнинг 2018 йил 11 июнь кунидаги “Рамазон ҳайитини нишонлаш тўғрисида”ги қарори билан 15 июнь дам олиш куни сифатида белгиланганлиги сабабли абитуриентлардан олий таълим муассасаларига ҳужжатлар 16 июндан бошлаб қабул қилинади. Бу ҳақда Kun.uz хабар бермоқда.\nЭслатиб ўтамиз, жорий йил ташкил этилиши режалаштирилган ОТМ қабул тест натижалари онлайн эълон қилинади. Тест синовлари кундузги, махсус сиртқи ва кечки (сменали) таълим шакли учун ҳар йили 1 августдан 15 августгача бўлган муддатда, қоида тариқасида, кунига икки сменада ўтказилади. Биринчи смена соат 08:00 да, иккинчи смена соат 15:00 да бошланади.\nЭслатиб ўтамиз, аввалроқ кимлар тест имтиҳонларидан озод этилиши ҳақида маълумот берилганди. “Замин” янгиликларини “Youtube”да кузатиб боринг\n6-07-2019, 21:23, Жамият\n27-06-2019, 14:55, Жамият\n16-06-2019, 15:30, Жамият


Франция Россияга Мистрал авиаташувчи кемасини сотмайди\nФранцияининг Мистрал кемасини Россияга сотиш режалари Ғарбда танқидга учраётган эди.\nФранция Президенти Франсуа Олланд Россиянинг Украина шарқидаги агрессив ҳаракатлари боис Мистрал русумидаги авиаташувчи кемани Москвага сотмаслигини билдирди.\nОлланд маъмурияти 3 сентябрь куни эълон қилган баёнотда ҳарбий кемани етказиб бериш учун “шароитлар” тўғри келмаслиги айтилади. Фарнциянинг кўплаб иттифоқчилари Парижнинг Москвага ҳарбий кема сотиш режаларини танқид қилиб келатган эди.\nРоссия Мудофаа вазирининг ўринбосари Юрий Борисов Франция қарори “ёқимсиз”, лекин Россиянинг “қайта қуролланиш” ва ислоҳотлар режалари учун “фожиа” эмас, дея баён қилди.\nАҚШ Давлат департаменти Франция “оқил” қарор қабул қилди, дея муносабат билдирди. Франция ҳукумати бу масала ноябрь ойида қайта кўриб чиқилади, дея билдирди.\nФранция ҳукумати Мистралга доир шартномани бекор қилиш Москвадан кўра, Парижга кўпроқ зарар келтиради деган важ билан иттифоқчиларининг бу борадаги босимига қарши чиқиб келаётган эди.


10:49 / 23.02.2017 | Abrorali | 2850\nАссалому алайкум! Биз мусулмон эркаклар учун тилладан қилинган буюмларни тақиш ҳаром қилинганлигини кўп бора эшитганмиз. Лeкин ҳозир сизларга савол йўллаган бир инсонга бeрган жавобларизни ўқидим. Эркак кишига тилла тиш қўйиш жоиз дeйилган экан. Илтимос шуни тушунтириб бeринглар.\nВа алайкум ассалом! Фуқаҳолар жумҳури эркак киши тилла ёки кумушдан тиш қилиш жоизлигига иттифоқ қилганлар. Улар «Агар бир нечта бўлса ҳам рухсат», деганлар. Шунингдек, «Тишга тилла ёки кумуш қоплаш ҳам мумкин», деганлар. Бу ҳукмга қуйидаги далиллар келтирилган: 1. «Килоб уруши куни Аржафа ибн Асъад розияллоҳу анҳунинг бурни кесилди. У ўзига кумушдан бурун қилиб олди. Аммо у сасиб кетди. Бас, Набий соллаллоҳу алайҳи васаллам амр қилдилар ва у ўзига тилладан бурун қилиб олди». Имом Термизий ривоят қилган. 2. Имом Зайлаъийнинг «Насбур роъя» номли китобининг 2-жуз, 287-бетида Умар ибн Хаттоб розияллоҳу анҳунинг тилла тиш қўйдирганлари ҳақидаги имом Табаронийнинг ривояти келтирилган. 3. Имом Аҳмад ибн Ҳанбал раҳматуллоҳи алайҳнинг «Муснад»ида Усмон ибн Аффон розияллоҳу анҳу тилла тиш қўйдирганлари ривоят қилинган. 4. Анас ибн Молик розияллоҳу анҳунинг тилла тиш қўйдирганлари ҳақида имом Табаронийнинг ривоятлари бор. 5. Имом Баззор Катта саҳобийлардан бўлмиш Абдуллоҳ ибн Убайнинг ҳам тилла тишлари бўлганлиги ҳақида ривоят қилган. 6. Мусо ибн Толҳа, Абу Жамра аз-Зобъий, Абу Рофеъ ибн Собит ал-Баноний, Исмоил ибн Зайд ибн Собит, Муғийра ибн Абдуллоҳ ва бошқаларнинг тишларига тилла қоплаганлари ҳақидаги ривоятлар бор. ("Ҳадис ва Ҳаёт" китобидан). Зарурат юзасидан тишга рухсат берилган. Ҳозирга келиб бунга ҳожат ҳам қолмади. Валлоҳу аълам!\nЁқилғи қуйиш шахобчасида қайтим\nГунохми ё гунох эмасми\nҲаром гўшт миқдори


Нега коронавирусдан эмас, таъқиқдан қўрқамиз? » Chiroqchi tuman hokimligi rasmiy web sayti\n--- 09-апр, 17:299 308\nКоронавирус пандемияси бугун бутун дунёни ўз исканжасига олди. Вируснинг тарқалишини олдини олиш борасида Президент ва ҳукуматдан тортиб, ҳар бир раҳбар, ҳар бир соҳа, тизим масъуллари, оддий ишчи, хизматчи ва ҳатто ҳар бир фуқаро ундан талаб қилинадиган вазифадан келиб чиқиб ҳаракат қилаётир.\nХўш, бу борада, шу вазиятда адлия тизими вакилларининг вазифалари нималардан иборат ва тизимда қандай ишлар амалга оширилмоқда? Ана шу хусусида мухбиримиз Сирдарё вилояти адлия бошқармаси бошлиғи ўринбосари Сафарбой Тоғаев билан суҳбатлашди.\n– Сафарбой Улашович, бугунги коронавирус пандемиясини тарқалишини олдини олиш мақсадида, мутахассислигингиздан келиб чиқиб, фуқароларимиз қандай ҳуқуқий тавсияларга риоя қилишлари лозим деб ҳисоблайсиз?\n– Кўчага мақсадсиз, ниқобсиз чиқмаслик, жамоа тўпланадиган турли тадбир, маросимларни уюштирмаслик каби тавсиялар ҳеч шубҳасиз шифокорлар томонидан айтилиши шарт ва лозим. Чунки халқимизда, чумчуқ сўйса ҳам, қассоб сўйсин, деган доно мақол бор. Ҳар бир ишни ўзининг мутахассиси қилгани маъқул. Энг асосийси эса мамлакатимизда айнан шундай бўлаяпти.\nМенга адлия тизими вакили сифатида ҳуқуқий тавсиялар хусусидаги саволни қўйганингиз ҳам айни муддао, деб ўйлайман.\nҲозир ҳамма ўз ҳолича, турли ижтимоий тармоқлар, telegram каналлар, fecbook, instagram ва бошқа интернет тармоқлари, электрон нашрлар ва блогерларнинг расман тасдиқланмаган ахборотларига ишониб қолишаётгани ачинарли. Афсуски, уларнинг баъзиларида турлича “бозорлар ёпилармиш”, “озиқ-овқат ва қишлоқ хўжалиги маҳсулотлари захираси тугармиш” ва бошқа куракда турмас ёлғон ахборотлар билан фуқароларимиз фикрини чалғитяпти. Энг ёмони кўрилаётган чора-тадбирларга қарамай, “пиар” бўлиш мақсадида расман тасдиқланмаган асоссиз, ёлғон хабарларни тарқатиш давом этмоқда. Ундан ҳам ёмони, кўпчилик ана шу ёлғон хабарларга ишониб, натижада ортиқча ваҳимага, васвасага тушиб, бозор, дўкон ва дорихоналардан керагидан ортиқ маҳсулотларни харид қилиш ҳоллари ҳам учраб турибди. Бундан фойдаланган баъзи “ишбилармонлар” нарх-навони сунъий равишда ошириб олмоқда. Буларнинг барчаси фуқароларимизнинг ҳуқуқий билимлари етишмаслиги, расмий тасдиқланган хабар билан норасмий, тасдиқланмаган хабарларга ишониши натижасидир.\nЯхшиям, мутасадди ташкилот ва идоралар ҳамда депутатлардан ташкил этилган ишчи гуруҳи жойларда мунтазам равишда нарх-навони назорат қилиши, маҳаллий ҳокимликлар, тадбиркор, фермер ва саховатпеша инсонлар томонидан бозорлар, маҳаллалар ва ҳатто энг чекка қишлоқларда ҳам арзонлаштирилган нархлардаги озиқ-овқат ва қишлоқ хўжалиги маҳсулотлари савдо ярмаркалари, хайр-эҳсонлар муттасил равишда ташкил этиб турилмоқда.\n– Фуқароларимизнинг ҳуқуқий билимларини ошириш борасида, бугунги карантин даврида адлия тизими вакилларининг олдига қандай вазифалар қўйилмоқда?\n– Карантин даврида турли йиғин, семинар, суҳбат, учрашув ва умуман оммавий тадбирларни ўтказиш тақиқланганлиги сабабли, аллақачон онлайн, яъни масофадан туриб ишлаш усулига ўтганмиз. Вилоят телерадиокомпаниясининг махсус кўрсатув ва эшиттиришлари, адлия бошқармасининг интернет тармоғидаги Ҳуқуқий тарғибот ва маърифат ижтимоий электрон тармоғимиз, telegram, fecbook, instagram каналларимиз орқали фуқароларга доимий равишда ҳуқуқий маслаҳатлар, саволларига мутахассисларнинг аниқ жавоблари, шу мавзудаги мақолалар мунтазам равишда бериб бориляпти. Онлайн мулоқот бошқармамизга қарашли барча туман ва шаҳар адлия бўлимларимизда ҳам кенг йўлга қўйилган.\nШунингдек, бозорлар, дўконлар ва дорихоналардаги нарх-навони сунъий ошиб кетишига йўл қўймаслик мақсадида тузилган ҳар бир туман ва шаҳарлардаги ишчи гуруҳларига ҳам вакилларимиз бириктирилган бўлиб, улар ҳам худди биздек дам олиш кунларисиз фаолият олиб бормоқда. Карантин даврида иш қамрови ҳам, масъулият ҳам ва ҳеч шубҳасиз огоҳлик ҳам тўрт ҳисса оширилди.\n– Коронавирус касаллиги инсониятга нимаси билан хавфли деб ўйлайсиз?\n– Аслини олганда, вируснинг ўзи у қадар қўрқинчли эмас. Тўғри, мен тиббиёт соҳасида мутахассис эмасман, аммо коронавируснинг оғирлик даражаси, ўлим эҳтимоллиги юзасидан бир қатор оддий, биз билган ва биз қўрқмайдиган касалликлардан кўп ҳам фарқ қилмайди. Аммо бутун дунёни мана шундай вазиятга келтириб қўйган омил — коронавируснинг осон юқувчи экани ҳамда касалликнинг дастлабки босқичларининг яширин ўтиши кўпроқ хавф туғдиради. Бу – ҳаётий тажриба, соҳадаги ўзимга яраша билим-савиям ва қолаверса, карантин даври жараёнларини кузатишдан ҳосил бўлган шахсий нуқтаи назарим.\n– Мамлакатимизда ана шу “тождор вирус” туфайли мана салкам бир ойдан буён карантин жорий этилди. Ҳар қандай карантинда табиийки маълум ва белгиланган чекловлар бўлади. Адлия мутахассиси сифатида, демократик жамият қуриш йўлида қатъият билан бораётган давлатга бу чекловларнинг салбий таъсири борми?\n– Ҳар қандай жамиятда карантиннинг талаблари деярли бир хил бўлади. Демократия юз фоиз таъминланган деб ҳисобловчи давлатларда чекловлар биздагидан 2 ва ёки 5 баробар қатъийроқ қўлланилмоқда. Карантинни ҳам демократияга йўйган АҚШ, Испания, Италия каби давлатларда эпидемия қай даражада ўсганига оммавий ахборот воситаларидан кўриб, билиб турибмиз.\nАҳолининг ҳаракатланиш имкониятларини чеклаш, имкон қадар уйдан чиқмасликларини таъминлаш, гўёки, уларнинг эркинлигини бўғишдек кўринса-да, бугунги кунда вирус билан курашишда энг самарали йўл сифатида баҳоланяпти. Мана энди, ўша юқорида биз санаб ўтган ва ўтмаган бир қатор демократик давлатларда ҳам бу усулга мурожаат қилишга мажбур бўлишмоқда.\n– Бироқ, тўғрисини тан олишимиз лозим, ҳанузгача баъзи фуқароларимиз коронавирус пандемиясини тарқалишига қарши курашда карантиннинг ўрни нечоғлик муҳим эканлигини ҳис қилишмаяпти, тушуниб етишмаяпти, назаримда?\n– Афсуски, сиз 100 фоиз ҳақсиз. Агар эътибор берган бўлсангиз, нафақат бизда, балки бутун дунёда ҳам коронавирус вакцинаси, уни даволовчи дорилар, жараёнлардан ҳам кўра, мулоқотни чеклаш, уйда ўтиришга бўлган чақириқлар кўпроқ — мамлакатлар асосий моддий ва тарғибот кучини айнан карантинни амалга оширишга қаратишмоқда. Бундан келиб чиқадики, вирус билан курашишда энг муҳим қурол ва восита бу – карантин, яъни, касалликнинг бошқа одамларга юқишини чеклаш ва камайтиришдан иборат экан.\nМисол учун, бугунги кунга келиб, Ўзбекистонда вирусни юқтириб олганлар сони жорий йилнинг 8 апрель ҳолатига салкам 550 нафарни ташкил этиб, шулардан 30 нафари бу дарддан фориғ бўлди. Аммо 3 нафар фуқаромиз коронавирус туфайли вафот этди.\nАгар муаммо фақат касалларни тузатиш бўлганда эди, бизнинг нима алоқамиз бор, десак.\nГап шундаки, карантинга олинганлар вирус юқтириб олиши мумкин бўлганларнинг ҳаммаси эмас. Юқорида айтганимиздек, вирус юқтириб олишнинг йўллари кўп ва бу йўлларнинг ҳаммасини назоратга олиш иложcиз. Чунки вируснинг инкубация даври 14 кунгача чўзилади. Касаллик аломатлари мана шу муддат ичида намоён бўлади.\nКарантиннинг фойдаси шундаки, ундан “кимлар билан кўришдинг, қаерларга бординг?” деб сўнгги кунлардаги ҳаракатлари сўраб ўтирилмайди, чунки у уйда ўтирган. Фақат оила аъзоларига юқтирган бўлиши мумкин, уларни ҳам текшириб, керакли ишларни амалга ошириш осон. Яъни, бир инсондан вирус юқтириши мумкин бўлганлар – қўшни, меҳмонга келган қариндош, бозордаги сотувчи, корхонадаги ҳамкасб, таксичи, автобусдаги йўловчи, тўйхонадаги таниш, бемор ушлаган темирни ушлаган нотаниш, умуман назорат қилиб бўлмайдиган даражада кўп бўлган юзлаб инсонлар гуруҳи эмас, фақат оила аъзолари қолади, холос.\n– Лекин ушбу жараён даврида ҳаммани уйга қамашнинг иложи йўқ. Кўпчиликнинг бемалол уйда ўтиришларини таъминлаш учун ҳам баъзи касб эгалари ишга чиқишига, ўзаро мулоқот қилишга мажбур, шундай эмасми?\n– Тўғри, лекин имкон қадар кўпчиликнинг карантинга амал қилиши коронавирус юқтирадиганларнинг бир неча баробар камайтиришини англаш қийин эмас. Яна бир ёмон ҳолат, “Фалон кундан бошлаб, бир жойга тўпланиш таъқиқланади!”, дейилганда кейин, “Демак, шундан икки ёки бир кун олдин чиқиш, бориш, тўпланиш мумкин экан, хавф бўлмас экан”, деган маънони англатмайди. Яъни, 16 мартдан чеклов қўйилса, биз вирус айнан 16 март куни келаркан, 14 ёки 15 март куни хавф йўқ экан, деган ўта калта ўйланган фикрга келмаслигимиз лозим.\nНиқобсиз кўчага чиқамизу, карантин гуруҳидан ҳеч ким кўриб қолмасинда, ниқобсиз юриш тақиқланган, деб махсус гуруҳдан қўрқамиз. Пиёда борса бўладиган жойга махсус рухсатномасиз ўз шахсий автомобилимизда кўчага чиқамизу, йўл ҳаракати хавфсизлиги ходимлари кўриб қолмасин, рухсатномасиз автомобилда юриш тақиқланган, дея ички ишлар вакилидан қўрқамиз. 5-6 киши бўлиб, бирор бир ошнамизникига йиғилиб улфатчилик қилишга қиламизу, участкавой ёки маҳаллаком эшитиб қолмасинда, жамоа бўлиб ўтириш тақиқланган деб, маҳалла раиси ёки инспекторидан қўрқамиз. Ахир ана шу барча тақиқлар, аслида коронавируснинг тарқаб кетишидан чўчиб, сизу бизнинг, фарзандларимизнинг саломатлигини асраб қолиш учун жорий этилмадими? Нима учун вирусдан эмас, таъқиқдан қўрқишимиз керак?!.\n– Минг афсуски, ушбу дард жаҳон деярли барча мамлакатларини қамраб олиб, кун сайин, соат сайин кўпайиб бормоқда...\n– Жуда ҳам тўғри таъкидладингиз. Мана Жаҳон Соғлиқни сақлаш халқаро ташкилотининг сўнги маълумоти. Бугун, жорий йилнинг 9 апрель ҳолатига дунё бўйича 1,5 миллиондан ортиқроқ фуқаро короновирус дардига чалинган. Шулардан 310 мингдан ортиғи даволаниб, дардидан бутунлай фориғ бўлган. Бироқ, минг афсуски, дунё бўйича салкам 90 минг фуқаро коронавирус инфекциясини юқтириб олганлиги сабаб вафот этганлиги қайд этилмоқда.\nАҚШ, Испания, Италия каби мамлакатларда аҳвол жуда ҳам ёмон. Короновирусга чалинган инсонлар сони соат сайин ошиб, ушбу дард туфайли ҳалок бўлаётлар сони ҳам ортиб бормоқда.\nАфсуски, бу бало бизни мамлакатимизни ҳам четлаб ўтмади. Коронавирус пандемияси тарқаб кетишини олдини олиш мақсадида эълон қилинган карантинни, вазиятнинг ўта жиддий ва қалтис эканини ҳамма фуқароларимиз ҳам жиддий қабул қилмаётгани жуда ачинарли ҳол.\nАна шундай таҳликали кунларда фуқароларимизнинг энг муҳим ва асосий вазифаси уйда қолиш. Бу ишингиз билан сиз коронавирус инфекциясининг юртимизда, вилоят, шаҳар, туман, маҳалла, қишлоғингиз ва оилангизда тарқаб кетишини олдини олган, ўзингизни, фарзандларингизни ҳамда ота-онангизни коронавирус дардидан асраб қолган ва бу ишингиз билан кўринмас ёвга уйда ўтириб ҳам қақшатгич зарба берган бўласиз. Шунинг учун ҳар бирингиз ўз хонадонингизда бўлиб ҳам коронавирусга қарши курашиш мумкин эканини исботлашингизни айни вақти. Илтимос, уйда қолинг ва коронавирус пандемияси тарқалиши олдини олиш учун курашаётганлар сафига қўшилинг!\nЧироқчи тумани тиббиёт бирлашмаси бошлиғининг мурожаати!\nКоронавирус профилактикаси. Туман тиббиёт бирлашмасида соҳа\n"Микрокредитбанк"АТБда "дезинфекция туннели" ўрнатилди\nЧироқчи ҳокими уюшмаган ёшлар муаммосини ҳал этишга киришди\nЧироқчи туман Электр тармоқлари корхонаси ҳам хайрия тадбирларига қўшилди


Блогер ФИФАнинг The Best соврини эгаларидан норози\n26 сентябрь, 2018, 14:14\nУчинчи марта ўтказилаётган ушбу тадбир ойнаи-жаҳон орқали томоша қилиниш бўйича янги кўрсаткичларга эришди.\nБироқ ҳаммаси ҳам силлиқ кечгани йўқ. Айниқса баъзи индивидуал совринларнинг янги эгалари бўйича саволлар кўп. Қуйида қандай қилиб ФИФА The Best ни The Worst га (энг ёмон)айлантириб қўйгани ҳақида мулоҳаза юритамиз.\nЛео Месси – 5-ўринда\nЛео Месси сайёрамизнинг энг яхши футболчиси. Унинг ҳатто The Best деб аталаётган ушбу соврин подиумига чиқмаганининг ўзи беъманилик. 2009-йилдан бери аргентиналик даҳо бир неча бундай совринларни қўлга киритди.\nБироқ ушбу совринга бу йил «Реал Мадрид» ва Хорватия билан ажойиб мавсумни ўтказган Лука Модрич ҳақлироқ эди. Бу адолатдан бўлди. Бироқ Месси маррага бешинчи бўлиб етиб келиши? Бу ушбу совринга овоз берган футболчилар, мураббийлар ва журналистларда муаммо бор дегани.\nЁки критерияларни ўзгартириш шарт, ёки бутунлай тизимни алмаштириш лозим. Чунки футболда ҳар қандай индивидуал совринда Лео Месси камида кучли учликда бўлиши лозим. Боз устига у ўтган мавсумни «Барселона» билан 37 ўйинда мағлубиятга учрамаган бўлса. Бу ҳазилакам иш эмас.\nМарта аёллар ўртасидаги энг кучлиси\nҲамма Мартани ёқтиради. У ҳақиқатдан аёллар орасида барча даврларнинг энг кучлиси, лекин унинг ушбу совринни ютиши бироз ғалати. Бу шуни кўрсатадики, совринга овоз берувчи кичик мамлакатлар вакиллари (ФИФАнинг кўп қисмини айнан кичик мамлакатлар ташкил қилади) ОАВ ни кузатишга умуман вақти бўлмайди, ёки бундай имкониятдан мосуво.\nШу сабабли улар номдор футболчини танлаб қўя қолишади. Бу эса яна Марта ютади дегани. У бу йил фақатгина Копа Америка Феминина ни қўлга киритди. “Вольфсбург” вакиласи Перниль Хардер ёки сенсация кўрсатган Ада Хегерберг ундан яхшироқ мавсумни ўтказишди.\nХегерберг «Лион» сафида 15 гол киритиб қаторасига учинчи марта аёллар ўртасидаги Чемпионлар Лигасини ютди. 28 голи эса ички чемпионатни қўлга киритишига бош сабабчи бўлди. У аёллар орасидаги Криштиану Роналду ҳисобланади. 23 ёшли футбол вакиласи учинчи ўринни қўлга киритди.\nРамзий терма жамоадаги муаммолар\nБу сафар FIFPro талқини бўйича «Йилнинг рамзий терма жамоаси»да муаммолар етарлича бўлди. Ушбу кучли таркибни категорияларга бўлиб таҳлил қилиш қулайроқ. Зеро турли минтадақаги терма жамоалар футболчилари томонидан овоз бериш натижалари асосида аниқланган ушбу таркибга аниқ қоида ва критериялар жорий қилиниши лозим.\nДунёнинг энг яхши дарвозабони йўқ?\nСобиқ дарвозабонлар ва ҳужумчилардан тузилган экспертлар гуруҳи Тибо Куртуани ФИФАнинг энг яхши дарвозабони деб топди. Айтишингиз мумкин у ажойиб Мундиални ўтказди деб. Қолганлар эса FIFPro нинг рамзий термасига Давид Де Хеани киритишни маъқул топди.\nДани Алвеснинг борлиги нима дегани?\nДани Алвеш 2017-йилнинг стартида «Ювентус» сафида тўрт ой ўзини кўрсатишга муваффақ бўлди. Ёши ўтиб бориши ва жароҳатлар олиши «Барселона»дан кетганидан бери унинг ўйинига жиддий таъсир кўрсатди. У ортиқ мустаҳкам куч эмас. Бироқ у ижтимоий тармоқларда фаол ва мухлиси кўп. Боиси у қувноқ. Рамзий терма жамоада унинг ўрнида бўлишга лойиқ ўнлаб номзодлар бор эди.\nЭден Азар ярим ҳимоячи?\nКим футболчиларни позицияга ажратади? Эден Азар «ярим ҳимоячи»лигига сабаб у ярим ҳимояда кўп ёрдам беради, деган фараздан келиб чиққан бўлса ажабмас. Бундай деб фақатгина ижтимоий тармоқлардаги орзу қилувчилар шундай тасаввур қилишади. Тўғри у паслар узатишни ёқтириши мумкин, аммо у вақтини рақиб жарима майдончаси ичида ўтказадиган вингер-ҳужумчи ҳисобланади.\nСалоҳ кучли учликда, аммо рамзий термада унга жой йўқ?\nМуҳаммад Салоҳ журналистлар, мухлислар, футболчилар томонидан овоз бериш натижасида дунёнинг энг кучли футболчилари учлигидан жой олди. Бироқ мисрлик футболчини кучли ўн бири кишилик таркибга киритишни жоиз деб топишмади. Эҳтимол бу ерда улар тўғри қарорни қабул қилишган. Уларнинг мияси бунга келганда “Месси” деган номни кўрган ва асосий таркибда уни кўришни истаб қолишган.\nРекордларни ўрнатувчи «Манчестер Сити» вакилларига ўрин йўқми?\n«Шаҳарликлар» ўтган мавсумда сўзсиз энг яхши жамоалардан бири бўлди. Улар Премьер Лигада 100 очколик довонни босиб ўтишди ва ёрқин футбол намойиш қилишди. Бироқ «Ливерпуль»га қарши омадсиз ўйинлар туфайли Чемпионлар Лигасини анча барвақт якунлашга мажбур бўлишди.\nБироқ тақдирлаш маросимига келганда «шаҳарлик» болаларнинг бирортасига ҳеч қаерда жой топилмади. Премьер Лиганинг энг яхши футболчиси Кевин Де Брюйне 3.54 % билан 8-ўриндан жой олди.


Муҳаммад Али Собуний\nАллома шайх Муҳаммад Али Собуний Қуръони Карим ва Расулуллоҳ суннатларини ўрганувчи замонамиз уламоларидан саналади. Олим ислом илмларига оид бир неча асарлар таълиф қилган бўлиб, улардан “Софват ат-тафосийр”, “Равоиул-баён фий тафсирил Қуръон” ҳамда “Мухтасар тафсири Ибн Касийр” каби китоблари Ислом оламида машҳурдир. Шайх Собуний ҳаётларини Қуръони Карим ва суннати набавийя хизматига сарфлади. Тафсир, ҳадис ва бошқа илм соҳаларига бағишланган, исломнинг мусаффолиги ва бағрикенглигини ёритувчи асарлари билан илмий-маърифий кутубхоналарни бойитди ва ҳақли равишда “Китоб ва суннат ходими” унвонига эга бўлди.\nШайх Муҳаммад Али Собуний 1930-йил, Суриянинг Ҳалаб шаҳрида, буюк олим Шайх Жамил Собуний хонадонида таваллуд топган. Ўғлини етук олим бўлишида асосий сабабчи бўлган падари бузруквори Ҳалабдаги “Умавий жоме” масжидида дарс берар эди. Ёш Муҳаммад Али Қуръон дарсларига қўшилиб, Қуръони Каримни тўлиқ ёд олди. Отасидан ҳам кўплаб диний билимлар ва араб тили илмни ўрганди. Бошланғич ва “Хусровия” номли усмонийлар қурган ўрта мактабни имтиёзли тамомлаб, иқтидорли талабалар қаторида Қоҳирадаги “Ал-Азҳар” университетига юборилди. 1952-йилда университетнинг Шариъат факультети дипломига эга бўлди. 1954 йил мутахассислик ўқишини тамомлаб, Азҳари шарифнинг “Шаръий суд мутахассислиги” дипломини аъло баҳолар билан қўлга киритди. Бу диплом ўша вақтларда энг олий диплом ҳисобланиб, ҳозирги кундаги докторлик дипломи билан баробардир. Сўнг, она юрти Сурияга қайтиб, саккиз йил давомида Ҳалабдаги санавий мактабида “Ислом маданияти” фанидан дарс бергач, Азҳари шариф уламолари ҳузурида илмини яна ҳам мукаммал қилиш мақсадида Мисрга борди, лекин ўша пайтдаги сиёсий вазият бунга имкон бермади.\nҚорилар шайхи Нажиб Хайёта.\nШайх Муҳаммад Нажиб Сирож.\nМуҳаддис шайх Абдуллоҳ Сирожиддин.\nШайх Роғиб Таббох.\nШайх Муҳаммад Идлибий.\nШайх Аҳмад Шаммў ва бошқа кўплаб фазилатли уламолар.\nШайх Собуний Сурия таълим вазирлиги томонидан Саудия Арабистонига шартнома асосида Маккаи мукаррамадаги Исломий фанлар, тарбия, ва шариъат факультетига дарс бериш учун жўнатилди. Расулуллоҳ соллаллоҳу алайҳи ва саллам таваллуд топган муборак заминда 28-йилга яқин дарс бердилар. Бу вақт давомида қўлларидан кўплаб уламолар, жумладан Масжидил ҳарам имомлари етишиб чиқди.\nСобуний ҳазратлари дарс бериш билан чекланмай, шайх Саййид Алавий, шайх Ҳасан Машшот каби ўша пайтдаги Ҳижоз олимларининг дарсларида ҳам қатнашар эди.\nКейинчалик, илмий тадқиқот ишлари давомида Абу Жаъфар Нуҳас раҳматуллоҳи алайҳининг “Маонил Қуръон” номли ноёб асарларини беш йил давомида тадқиқ қилиб, олти жузда нашр қилдирган. 1998-йилдан Маккадаги халқаро ташкилот Ислом олами уюшмасига қарашли муассасада бир неча йил фаолият юритди. Шайх Муҳаммад Али Собуний Масжидил ҳарамда имомлик ҳам қилган. Маккада бўлган онлари ҳар куни Каъбаи мауззаманинг яқини, “Ҳажарул-асвад” билан “Рукнил-яманий”нинг орасида ўтириб, Қуръони Карим тиловат қилардилар. Қуръондан кунлик вазифалари 2 пора эди. Ҳудди ўша жойда фатво учун ҳам ўтириб, савол сўраганларга жавоб берар эдилар.\nШайх Муҳаммад Али Собунийнинг кўп асарлари инглиз, француз, рус, форс, урду ва бошқа тилларга таржима қилинган. Қуръони Карим тафсири соҳасига бағишланган таснифлари чуқур илм, кенг маъно ва гўзал ифода ҳамда осон ибораси билан ажралиб туради. Ҳадис, Қуръон илмлари, фиқҳ ва бошқа фанларда ҳам салмоқли хизмат қилди: “Ат-тибён фи улумил-Қуръон”, “Сиҳоҳи ситта” (олти саҳиҳ тўплам) китобларининг шарҳи ҳисобланган “Мин кунузис суннатин набавийятил мутоҳҳароҳ” (Пок набавий суннат хазиналари), фиқҳга оид “Ал-фиқҳуш шаръий ал-муяссар” китоблари бунинг яққол мисолидир.\nМужтаҳид мазҳаббошиларимизнинг Қуръони Каримдан қандай ҳукм олишлари ёритилган “Равоиул-баён” номли асарлари бизда ҳам – Ўзбекистон мусулмонлари идораси тасарруфидаги олий ва ўрта махсус ислом билим юртларида ўқитиб келинмоқда. Будан ташқари “Софватут тафосийр” (Тафсирлар сараси ), “Ал-маварис фиш шариъатил-исламийяҳ” (Ислом шариъатида мерослар), “Ас-суннатун набавийя қисмун минал ваҳйил-муназзал” (Суннати набавийя ‒ Илоҳий ваҳийнинг бир қисми), “Ҳарокатул арзи ва давронуҳа – ҳақиқотун илмийятун асбатаҳал Қуръон” ( Ер ҳаракати ва айланиши – Қуръон исбот қилган илмий ҳақиқатдир) ва бошқа кўплаб китоб ва мақолалар муаллифидир.\nШайх Муҳаммад Али Собуний ҳозирга қадар дин хизматида камарбаста бўлмоқдалар. Аллоҳ у зотни ҳифзу-ҳимоясида сақласин.\nМуҳаммад Яҳёхон Муҳаммадхон ўғли\nТошкент Ислом институти талабаси.\n4405 марта ўқилди\nДругие материалы в этой категории: « Фарзандим қори бўлсин десангиз\tБу оят ўқилган хонадонга ўттиз кун шайтон кирмайди »\nМен ҳам шундай қиламан\nЎзбекистон Миллий ахборот агентлигининг эътирофи


Покистонда автобус ҳалокатга учраб, камида 26 одам ўлди\n08 март 2021, Тошкент вақти: 18:08\nПокистоннинг Гилгит-Балтистон вилоятида автобус аварияга учрагани оқибатида камида 26 одам ҳалок бўлди, 12 одам жароҳатланди.\nОзодлик радиоси Покистон хизматининг билдиришича, ҳайдовчи автобус бошқарувини йўқотгани оқибатида авария содир бўлган. Айрим хабарларда автобуснинг тормози ишламагани, бошқа хабарларда эса ҳайдовчи ухлаб қолгани айтилмоқда.\nГилгит-Балтистон тор йўлларга эга бўлган тоғли ҳудуд ҳисобланади. Бу йўллардан фақат май ойидан октябргача фойдаланиш мумкин. Қолган пайтда бу йўллар қор билан қопланган бўлади.\nПокистонда автоҳалокатлар тез-тез содир бўлиб туради. Бунга мамлакатдаги йўлларнинг ўта ёмонлиги сабаб қилиб кўрсатилади.


Cаммит муҳим баёнотларсиз якунланди\nДушанбе шаҳрида ниҳоятга етган Шанхай ҳамкорлик ташкилотига аъзо давлатлар саммитида бирорта муҳим расмий баёнот эълон қилинмади. Ҳолбуки, бу саммитдан жуда кўп нарса кутилган эди.\nЖумладан, Россиянинг Жанубий Осетия ва Абхазия мустақиллигини тан олгани ортидан унинг ШҲТдаги иттифоқчилари ҳам муайян қадам қўйиши тахмин қилинганди. Аммо улар бу масалада айтарли ҳеч қандай муносабат билдирмади, фақат Жанубий Осетия ва Абхазия атрофидаги танглик юзасидан ташвиш изҳор этилди, холос.\nМустақил таҳлилчилар ШҲТга аъзо давлатлар Россия изидан бориб Ғарб билан муносабатларини бузишда манфаат кўрмаслигини англаган ҳолда шундай нейтрал иш тутганини таъкидламоқда.\nШунингдек, ёпиқ эшиклар ортида ўтказилган музокараларда Грузия масаласи кўтарилганми-йўқлиги ҳам ойдинлаштирилмади.\nЖиддий кайфиятда музокаралар залидан чиқиб келган президентлар халқаро терроризмга қарши кураш, минтақа давлатлари хавфсизлиги, иқтисодий алоқалар каби масалаларни ўз ичига олган 14 та ҳужжат имзолади.\nМустақил кузатувчи Нўъмонжон Фахриддинов имзоланган ҳужжатлар ҳали бор-йўғи қоғоз экани, уларнинг амалга ошиши учун анча меҳнат ва вақт кераклигини айтар экан, ташкилот аъзолари ўтган йиллар ичида халқ фаровонлигини оширишга хизмат қиладиган бирор иш қилмаганидан афсус билдирди.\n“Ҳар гал саммитларда жиддий баёнотлар айтилмаётгани, халқ фаровонлиги ва иқтисодий тараққиёт учун жўяли ишлар амалга оширилмаётгани бу ташкилотнинг тарқоқлигидан дарак”,- деди кузатувчи.\nДарҳақиқат, халқ ҳаёти учун ўта муҳим муаммолар қолиб президентлар фақат Афғонистон ва у ерда етиштирилаётган наркотик моддалар атрофида сўз юритди, холос.\nЖумладан, саммитда Ўзбекистон президенти Ислом Каримов ўзбеклар ва тожикларда мавжуд муаммоларни ҳал этиш ёки илгариги борди-келдиларни тиклаш ўрнига наркотиклар мавзусини илиб кетди.\n“Афғонистонда кенгайиб бораётган наркотрафик кўлами 800 тоннадан ортиқни ташкил этади. Наркотрафик бугунги кунда нафақат Афғонистон, балки минтақа давлатларидаги вазиятни издан чиқариш ниятида бўлган жангариларнинг даромад манбаига айланаётганини унутмаслик керак”,- деди Ўзбекистон президенти.\nТожикистон президенти Имомали Раҳмон ҳам ўзини ўзбекистонлик ҳамкасби фикрини давом эттириб, ШҲТ доирасида Наркотиклар етиштириш ва уларнинг ноқонуний айланишига қарши кураш минтақавий марказини ташкил этиш, унинг қароргоҳини Душанбеда жойлаштириш таклифини илгари сурди.\nХуллас, саммитни бевосита кузатган киши ташкилога аъзо давлатлар фақат Афғонистон ва унда етиштирилаётган наркотиклар муҳокамаси учун йиғилган экан, деган хулосаа чиқармай қолмайди.\nКелгуси бир йил давомида ташкилотга раислик қилиш Россия президенти Дмитрий Медведевга топширилди. ШҲТнинг навбатдаги 9-саммити Екатеринбург шаҳрида ўтказилиши белгилаб олинди.


Ла Лига чемпионлиги кимга насиб этади? “Атлетико”, “Реал”,”Барса” ёки “Севилья” - EFFECT.UZ\nЛа Лига чемпионлиги кимга насиб этади? “Атлетико”, “Реал”,”Барса” ёки “Севилья”\n. 17:00 | 04.05.2021\nДушанба куни бўлиб ўтган 34-тур учрашувида “Севилья” ўз уйида “Атлетик”га ютқазди. Хулен Лопетеги шогирдлари “Атлетико”, “Реал” ва “Барселона”га босим ўтказишди, аммо якунда ўзлари мағлубиятга учраб грандлардан ортда қолиб кетди.\nМавсумнинг иккинчи ярмида аксарият футбол мутахассислари андалусияликларнинг чемпионлик учун курашишига ишонишган эди, бироқ энди улар учун бу жуда қийин.\nМавсум якунига қадар тўртта ўйин қолди, “Атлетико” пешқадам, “Реал” ва “Барса” икки очкога ортда қолмоқда, “Севилья” эса энди олти очколик фарқ билан 4-ўринда.\nАгар очколар тенг бўлса, жамоалар ўзаро учрашувлар натижаларига кўра жойлашадилар, иккинчидан қўшимча кўрсаткичларга қаралади, биринчи навбатда бу тўплар фарқи. Ўзаро ўйинларда “Реал” устунлик қилган. Бироқ шошилишга ҳали эрта. Бир омил сабабли.\nКелинг, аввал сўнгги турдан кейинги жамоаларнинг ҳолатига назар соламиз.\n“Атлетико” – 76 очко\nМадридликлар ушбу турда “Элче”ни мағлуб этишди. Симеоне шогирдлари бахтига меҳмонлар пенальтидан гол ура олишмади ва уч очкони қўш қўллаб топширишди. Сўнгги тўртта ўйинда жамоа учинчи ғалабасини қўлга киритди ва позициясини бироз барқарорлаштирди: аслида эса, барчаси ўз қўлларида. Аммо кўплаб саволларга нарса кейинги босқичда “Барселона” билан бўладиган ўйинга боғлиқ.\n“Реал” – 74 очко\nҲали ҳам Чемпионлар Лигасига тайёргарлик кўриши керак бўлган ягона жамоа бу – “Реал Мадрид”. “Қироллик клуби”нинг навбатдаги ўйини айнан ЕЧЛ ярим финалида Лондонда бўлиб ўтади. Ва шундан кейингина 35-турнинг иккинчи энг муҳим учрашувида “Севилья” билан ўзаро ҳисоб-китоб қилинади. Зидан шогирдларининг фойдасига бошқа ҳар қандай даъвогар клуб билан очколар тенг бўлиб қолган тақдирда улар биринчи ўринда бўлишади. Жамоаларнинг биринчи даврада ўтказган учрашувида “Севилья” 1:0 ҳисобида ғалаба қозонган. Бундан ташқари клуб 13 мавсумдан буён кетма-кет икки марта чемпион бўлмаган. Ҳозир бунинг айни пайти.\n“Барселона” – 74 очко\nГарчи тўплар нисбатига кўра Ла лигадаги энг яхши кўрсаткични қайд этиб турган бўлса-да, “Барселона” айни вақтда “Реал”дан кейинги поғонада, чунки ўзаро учрашувлар туфайли жамоа учинчи ўринни эгаллаб туришга мажбур. Аммо “Атлетико”ни мағлуб этиш эвазига “оловли чемпионлик пойгаси”га мой сепиб юборишлари мумкин. Ана ўшанда интригани тасаввур қилинг. Ўтган ҳафта “Гранада” билан қолдирилган ўйинда мағлубиятга учраб, биринчи поғонага кўтарилиб олиш имкониятини қўлдан бой берди, шу боис энди Месси асосий рақибларини мағлуб этиш имкониятига эга.\n“Севиля” – 70 очко\n“Севилья” чемпионлик унвонини эгаллашдан маҳрум бўлиши мумкин. “Атлетик Бильбао” Испания кубогидаги мағлубиятидан сўнг чемпионлик пойгасига жиддий таъсир кўрсатмоқда: икки тур олдин улар “Атлетико”ни, сўнгги турда “Севилья” ни мағлуб этишди. Ҳозирда Лопетеги жамоасида “Реал” ни мағлуб этишдан бошқа илож йўқ – акс ҳолда титул хаёллари эртакка айланиши мумкин.\nМавсумнинг дастлабки қисмида, “Реал” ва “Баселона” очколар йўқотаётган пайтда “Атлетико” катта фарқ билан илгарилаб кетган эди. Мавсум якунига келиб эса, Испания чемпионлиги учун бир йўла тўртта клуб бевосита кураш олиб боряпти. Бунақасини яқин йиллар ичида ҳеч ким кўрмаганди.\nКатта эҳтимол билан “Барселона” ва “Атлетико” ўртасидаги учрашувга боғлиқ. “Реал” финалдек қараладиган учрашувларда мағлуб бўлишни билмайди. “Севилья”нинг ҳам айтар сўзлари бўлиши керак. Худди олдиндан билгандек, қуръа айнан шу жамоаларнинг ўзаро ўйинларини битта турга олиб қўйганинини қарангда энди.\nДиего Симеоне, Зинедин Зидан, Рональд Куман, Хулен Лопетеги – қай бирлари рақобатга дош беролмайди? Ҳозирча номзодлар бор холос, бироқ якуний нуқта ҳали қўйилмади.\nTeglar:"Севилья", «Реал Мадрид», Atletico, Barselona, Sevilla, Атлетико, Барceлона, Ла Лига, Реал Мадрид\nУЕФА Суперлигани тарк этмаган клубларни текширади\n“Виссел Кобе” клуби Иньестанинг туғилган кунига совға тайёрлади


Интернетда янги Land Rover Discovery’нинг илк суратлари пайдо бўлди\n22:21 / 28.09.2016\nИнтернетда кейинги авлоддаги Land Rover Discovery йўлтанламасининг биринчи расмий фотосуратлари чоп этилди. Суратлар британ маркасининг Австралиядаги сайтида пайдо бўлди, бироқ кейинроқ ўчириб ташланди. Шунга қарамай, бу суратларни ходими янги автомобилнинг суратларини сайтдан скриншотлар сифатида олишга улгурган Car Advice нашри ўз саҳифасида чоп этди.\nСуратларга кўра, автомобиль янги авлоддаги Discovery Sport ва 2014 йил бошида тақдим қилинган Discovery Vision концепт-каридан бир қатор услубий элементлар олган.\nЙўлтанламас конструкциясида алюминийдан кўпроқ фойдаланилади ва бунинг эвазига модель оғирлиги аввалги моделдан енгилроқ бўлади. Ҳозирги Discovery оғирлиги 2622 кг ни ташкил қилади.\nDiscovery моторлар қатори алюминийдан ишланган янги "турботўртлик" Ingenium ҳамда бензин ёки дизель ёқилғисида ишловчи 3 литрли, 6 цилиндрли двигателлардан ташкил топади.\n2017 йил охирида моделнинг оғир йўлсизликка мўлжалланган экстремал версияси – SVX пайдо бўлиши кутилмоқда. Уни тайёрлаш билан марканинг Special Vehicles Operations (SVO) деб номланган бўлими шуғулланади.\nЯнги авлоддаги Land Rover Discovery 29 сентябрда Тошкент вақти билан 00:30 да ошкор этилади. Автомобилнинг оммавий намойиши Париж автосалони доирасида бўлиб ўтади.\n«Қамчиқ»да «ТРЭКОЛ» йўлтанламас транспорт воситаси синовдан ўтказилмоқда\n12:17 / 05.02.2018\n20:21 / 17.01.2018


Юртимизда Янги йил арчаларига нима бўляпти?...\n27.12.2020 20:22 0 3109\nБугун, яъни 27 декабрь куни Навоий шаҳар марказидаги Янги йил арчаси тўлиқ ёниб кетди. Ижтимоий тармоқларда Навоий вилоят ҳокимлиги биноси орқасида безатилган байрам арчаси ёнаётгани акс этган видеолар тарқалди. Ёнғинга нима сабаб бўлгани тўғрисида ҳозирча маълумотлар йўқ. Ҳодиса жойига етиб келган ўт ўчирувчилар кўп ўтмай ёнғинни бартараф этишга муваффақ бўлишган.\nЖорий йил 23 декабрь куни Фарғонада байрам арчаси ёниб кетгани ҳақида хабарлар тарқалганди.\nОрадан уч кун ўтар-ўтмас, яъни 26 декабрь куни Термизда ўрнатилган вилоят бош арчаси кучли шамол туфайли қулаб тушгани маълум бўлди.\nФарғона Навоий Термиз Янги йил арчаси